<p style="text-align: center;"><strong><span style="font-size: 10pt; font-family: arial, helvetica, sans-serif;"><img src="http://www.akalyptos.gr/wp-content/uploads/2013/07/152857.jpg" alt="" width="144" height="108" /></span></strong></p>
<p style="text-align: center;"><strong><span style="font-size: 10pt; font-family: arial, helvetica, sans-serif;">ΑΝΑΚΟΙΝΩΣΗ</span></strong></p>
<p style="text-align: center;"><strong><span style="font-size: 10pt; font-family: arial, helvetica, sans-serif;"></span><span style="font-size: 10pt; font-family: arial, helvetica, sans-serif;">Προς όλες/όλους τις/τους στρατιωτικούς</span></strong></p>
<p style="text-align: justify;"><span style="font-size: 10pt; font-family: arial, helvetica, sans-serif;"></span><span style="font-size: 10pt; font-family: arial, helvetica, sans-serif;">Με αφορμή <strong>περιφερόμενες αυτοδιαφημιζόμενες προτάσεις</strong>, <strong>που διατυπώνονται από αυτόκλητα χωρίς νομιμοποίηση ολιγομελή αμφιβόλου προελεύσεως συλλογικά όργανα,</strong> φερόμενα ότι εκφράζουν την αγωνία των ίδιων των στρατιωτικών, αλλά και, στον αντίποδα, τη βούληση εκατοντάδων μελών των Ενώσεων – μελών μας, όπως αυτή διατυπώθηκε μέσα από τις οχλήσεις των ιδίων, <strong>δηλώνουμε κατηγορηματικά ότι οι προτάσεις αυτές δεν πηγάζουν από την Πανελλήνια Ομοσπονδία Ενώσεων Στρατιωτικών και προφανώς δεν την εκφράζουν ούτε στο ελάχιστο.</strong></span></p>
<p style="text-align: justify;"><span style="font-size: 10pt; font-family: arial, helvetica, sans-serif;"><span style="color: #ff0000;"><strong><span style="color: #000000;">Η Πανελλήνια Ομοσπονδία Ενώσεων Στρατιωτικών</span><span style="color: #000000;">,</span></strong> </span>όπως διαχρονικά έχει αποδείξει, κινείται στα πλαίσια του εφικτού και του πραγματικού, οποιαδήποτε δε πρότασή της περνά από τη βάσανο της ισότητας, της νομιμότητας και του δικαίου και <strong>δεν κινείται στη λογική <span style="color: #ff0000;">«να ψοφήσει η κατσίκα του γείτονα»</span>,</strong> δηλώνει δε ότι θα συνεχίσει να διεκδικεί για το σύνολο, εν γένει, των Ελλήνων στρατιωτικών μακριά από ιδιοτέλειες και πρόσκαιρα προσωπικά οφέλη που μόνο κακό κάνουν στο σύνολο.</span></p>
<p style="text-align: justify;"><span style="font-size: 10pt; font-family: arial, helvetica, sans-serif;">Καλούμε όλες και όλους τις/τους συναδέλφους και <strong>μέχρι η Ομοσπονδία μας να ξεκαθαρίσει οριστικά και αμετάκλητα το τοπίο,</strong> <span style="color: #0000ff;"><strong>να είναι ιδιαίτερα προσεκτικοί, να μην παρασύρονται από επιφανειακού τύπου προτάσεις</strong> </span><strong>οι οποίες</strong> διατυπωμένες από αφελείς, εσωστρεφείς και ανίσχυρες προσωπικότητες, οι οποίες προφανώς «είδαν φως και μπήκαν», <strong>οπλίζουν το όπλο για να χαθούν τα ελάχιστα «κεκτημένα» μας.</strong></span></p>
<p style="text-align: justify;"><span style="font-size: 10pt; font-family: arial, helvetica, sans-serif;"><strong>Σας προσκαλούμε</strong> όλους μαζί και έναν έναν ξεχωριστά να παρακολουθείτε τις εξελίξεις μέσα από την Πανελλήνια Ομοσπονδία Ενώσεων Στρατιωτικών, στην οποία <strong>να συνεχίσετε να δείχνετε εμπιστοσύνη, όπως μέχρι και σήμερα αδιαλείπτως πράττετε.</strong></span></p>
<p style="text-align: justify;">&nbsp;</p>