<p><img style="display: block; margin-left: auto; margin-right: auto;" src="images/n-4336-2015-oria-hlikias-strativtikvn.jpg" alt="n-4336-2015-oria-hlikias-strativtikvn" width="794" height="283" /></p>
<p style="text-align: center;"><span style="font-family: arial,helvetica,sans-serif; font-size: 10pt;"><strong>ΑΝΑΚΟΙΝΩΣΗ</strong></span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Συναδέλφισσες – συνάδελφοι.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Όπως εγκαίρως σας ανακοινώσαμε και ήδη γνωρίζετε, <strong>το μεσημέρι της 13<sup>ης</sup> Αυγούστου 2015,</strong> κατά τη συζήτηση στις αρμόδιες Επιτροπές της Βουλής των Ελλήνων του σχεδίου νόμου που κατέθεσε το Υπουργείο Οικονομικών με τίτλο: «Κύρωση του Σχεδίου Σύμβασης Οικονομικής Ενίσχυσης από τον Ευρωπαϊκό Μηχανισμό Σταθερότητας και Ρυθμίσεις για την Υλοποίηση της Συμφωνίας Χρηματοδότησης», <strong>κατατέθηκε αιφνιδιαστικά</strong> (περί ώρα 15.40΄) από τον Αναπληρωτή Υπουργό Οικονομικών, κ. Δημήτρη Μάρδα, <strong>τροπολογία με την οποία επιχειρήθηκαν να ρυθμιστούν προς τα χείρω ήδη ρυθμισμένες καταστάσεις που αφορούν συνταξιοδοτικά ζητήματα των στρατιωτικών.</strong></span></p>
<p style="text-align: justify;"><span style="color: #0000ff;"><strong><span style="font-family: arial,helvetica,sans-serif; font-size: 10pt;">Τί έλεγε η υπόψη τροπολογία;</span></strong></span></p>
<p style="text-align: justify;"><span style="font-family: arial,helvetica,sans-serif; font-size: 10pt;">"Τα στελέχη των Ενόπλων Δυνάμεων, των Σωμάτων Ασφαλείας και του Πυροσβεστικού Σώματος που αποχωρούν από την Υπηρεσία από την επομένη της ημερομηνίας δημοσίευσης του νόμου αυτού και μετά, δικαιούνται σύνταξη εφόσουν έχουν συμπληρώσει το 58ο έτος της ηλικίας τους και 40 έτη συντάξιμης υπηρεσίας, στα οποία συνυπολογίζονται αθροιστικά:". <br /></span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Υπήρξε έντονη αντίδραση και <strong>μετά από τις άμεσες και καίριες παρεμβάσεις επήλθε νομοτεχνική βελτίωση,</strong> η οποία με την ψήφιση του νόμου εντάχθηκε στο κυρίως σώμα του, με την παράγραφο 7 του άρθρου 1 αυτού, ως εξής: «7. Οι διατάξεις του πρώτου εδαφίου της παρ. 4 του άρθρου 20 του ν.3865/2010 αντικαθίσταται, ως εξής: «4. α. <strong>Τα στελέχη των Ενόπλων Δυνάμεων δεν θα υποχρεούνται σε αποχώρηση από την υπηρεσία, όπως ειδικότερα θα ρυθμιστεί νομοθετικά, πριν από τη συμπλήρωση του 58<sup>ου</sup> έτους της ηλικίας τους.</strong> β. Τα στελέχη των Σωμάτων Ασφαλείας και του Πυροσβεστικού Σώματος που θεμελιώνουν δικαίωμα από την επομένη της δημοσίευσης του νόμου αυτού και μετά, δικαιούνται σύνταξης εφόσον έχουν συμπληρώσει το 60<sup>ο</sup> έτος της ηλικίας τους ή 40 έτη συντάξιμης υπηρεσίας.».</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Από την ψήφιση της ανωτέρω τροπολογίας, με την ενσωμάτωση της ως άνω νομοτεχνικής βελτίωσης και μετά, πλήθος σχολίων και ερμηνειών διατυπώθηκαν και είδαν το φως της δημοσιότητας με αποτέλεσμα να επέλθει σύγχυση και πανικός στα στελέχη των Ενόπλων Δυνάμεων, στην προσπάθειά τους να ερμηνεύσουν και να προσωποποιήσουν τη συγκεκριμένη διάταξη, επιχειρώντας να απαντήσουν στο ερώτημα: «Χάσαμε ή κερδίσαμε; Με αφορά η εν λόγω διάταξη;».</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Για ακόμη μια φορά προτρέπουμε όλες τις συναδέλφισσες και όλους τους συναδέλφους να συνεχίσουν να δείχνουν εμπιστοσύνη στην Ομοσπονδία μας και να είναι σίγουροι ότι θα γίνουν όλες οι ενέργειες που απαιτούνται προς διασφάλιση των συμφερόντων των Ελλήνων στρατιωτικών, με την ανάδειξη και καταλογισμό των όποιων ευθυνών εκεί, όπως, σε όποιον και όταν απαιτηθεί, εφόσον τα αυτιά αρχίσουν να κλείνουν. </span><span style="font-family: arial,helvetica,sans-serif; font-size: 10pt;">Ωστόσο, είναι κρίσιμο να απαντηθούν τα κατωτέρω:</span></p>
<p style="text-align: justify;"><span style="font-family: arial,helvetica,sans-serif; font-size: 10pt; color: #0000ff;"><strong>Τί σημαίνει για τους Έλληνες στρατιωτικούς η ανωτέρω διάταξη;</strong></span></p>
<p style="text-align: justify;"><span style="font-family: arial,helvetica,sans-serif; font-size: 10pt;"><strong>Η</strong> ανωτέρω <strong>διάταξη αντικαθιστά</strong> την παράγραφο 4 του άρθρου 20 του ν.3865/2010, σύμφωνα με την οποία: «4. <strong>Για τα στελέχη των Ενόπλων Δυνάμεων,</strong> των Σωμάτων Ασφαλείας και του Πυροσβεστικού Σώματος <strong>που <span style="text-decoration: underline;">δεν</span> υπάγονται στις διατάξεις των παραγράφων 1 και 2 θεμελιώνουν δικαίωμα σύνταξης από 1.1.2015 και μετά, δικαιούνται σύνταξη, εφόσον έχουν συμπληρώσει το εξηκοστό (60ό) έτος της ηλικίας τους ή σαράντα (40) έτη συντάξιμης υπηρεσίας,</strong> στα οποία συνυπολογίζονται αθροιστικά: ….».</span><span style="font-family: arial,helvetica,sans-serif; font-size: 10pt;"><br /></span></p>
<p style="text-align: justify;"><span style="font-family: arial,helvetica,sans-serif; font-size: 10pt;"><strong><span style="color: #0000ff;">Ποιοι υπάγονται στις διατάξεις των παραγράφων 1 και 2 του άρθρου 20 του ν.3865/2010;</span> </strong></span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Σύμφωνα με τις παραγράφους αυτές: «1. Συνταξιοδοτικά δικαιώματα στελεχών των Ενόπλων Δυνάμεων, των Σωμάτων Ασφαλείας και του Πυροσβεστικού Σώματος που <strong>έχουν θεμελιωθεί ή θεμελιώνονται μέχρι και την 31<sup>η</sup> Δεκεμβρίου 2010 δεν θίγονται</strong> από την παραμονή τους στην υπηρεσία μετά την ημερομηνία αυτή και τυχόν συνταξιοδοτικές μεταβολές στη διάρκεια αυτής δεν επηρεάζουν τις προϋποθέσεις συνταξιοδότησής τους, τον τρόπο υπολογισμού, καθώς και το χρόνο έναρξης καταβολής της σύνταξής τους. 2. <strong>Για τα στελέχη των Ενόπλων Δυνάμεων, των Σωμάτων Ασφαλείας και του Πυροσβεστικού Σώματος που θεμελιώνουν,</strong> σύμφωνα με τις υφιστάμενες μέχρι τη θέση σε ισχύ του παρόντος νόμου διατάξεις, συνταξιοδοτικό δικαίωμα <strong>εντός του 2011,</strong> η υποχρέωση συντάξιμης υπηρεσίας αυξάνεται κατά ενάμισι (1 ½) επιπλέον έτος. Για όσους θεμελιώνουν συνταξιοδοτικό δικαίωμα <strong>το έτος 2012</strong> η υποχρέωση συντάξιμης υπηρεσίας αυξάνεται κατά τρία (3) επιπλέον έτη. Για όσους θεμελιώνουν συνταξιοδοτικό δικαίωμα <strong>το έτος 2013,</strong> η υποχρέωση συντάξιμης υπηρεσίας αυξάνεται κατά τεσσεράμισι (4 ½) επιπλέον έτη. Για όσους θεμελιώνουν συνταξιοδοτικό δικαίωμα <strong>το έτος 2014,</strong> η υποχρέωση συντάξιμης υπηρεσίας αυξάνεται κατά έξι (4 ½) επιπλέον έτη.».</span></p>
<p style="text-align: justify;"><span style="font-family: arial, helvetica, sans-serif; font-size: 10pt; color: #ff0000;"><strong>Από την παράθεση των ως άνω και σε ότι αφορά τα όρια ηλικίας, προκύπτει ότι:</strong></span></p>
<p style="text-align: justify;"><span style="font-family: arial, helvetica, sans-serif; font-size: 10pt; color: #ff0000;"><strong>- Για τα στελέχη των Ενόπλων Δυνάμεων που θεμελίωσαν συνταξιοδοτικό δικαίωμα έως και την 31-12-2014 ουδεμία μεταβολή επήλθε, ως προς τα όρια ηλικίας, από το νέο ν.4336/2015.</strong></span></p>
<p style="text-align: justify;"><span style="font-family: arial, helvetica, sans-serif; font-size: 10pt; color: #ff0000;"><strong> - Για τα στελέχη που θεμελιώνουν συνταξιοδοτικό δικαίωμα από τη 1-1-2015 (καταταγέντες από 1-7-1990) και μετά, νέος νόμος θα ρυθμίσει τα όρια ηλικίας, τους όρους και τις προϋποθέσεις και όχι ο ν.4336/2015, που ψηφίστηκε τη 14-8-2015. </strong></span></p>
<p style="text-align: justify;"><span style="font-family: arial,helvetica,sans-serif; font-size: 10pt;"><strong><span style="color: #0000ff;">Πρακτικά τι σημαίνει αυτό;</span> </strong></span></p>
<p style="text-align: justify;"><span style="font-family: arial,helvetica,sans-serif; font-size: 10pt;"><strong>Τα στελέχη</strong> που κατετάγησαν από τη 1-7-1990 <strong>θα πρέπει να αρχίσουν να ανησυχούν,</strong> σύμφωνα με την υφιστάμενη νομοθεσία, <strong>από το έτος 2022 και μετά.</strong></span></p>
<p style="text-align: justify;"><span style="font-family: arial,helvetica,sans-serif; font-size: 10pt; color: #0000ff;"><strong>Τελικά θίγεται κανείς;</strong></span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Σύμφωνα με το υφιστάμενο καθεστώς και <strong>μετά τη διόρθωση της τροπολογίας δε θίγεται κανείς,</strong> δημιουργείται όμως ένα νομικό κενό για τους ανωτέρω στρατιωτικούς που κατετάγησαν από τη 1-7-1990 και μετά, το οποίο (νομικό κενό) θα καλυφθεί μόνο με τη νομοθετική ρύθμιση που όρισε ο νέος ν.4336/2015, στην οποία (νομοθετική ρύθμιση) η Ομοσπονδία, έχοντας ενημερώσει ήδη την πολιτική ηγεσία του ΥΠΕΘΑ, ευελπιστεί ότι θα συμπεριληφθεί και θα επιλυθεί ένα πάγιο, χρονίζον (από το 2010) και λογικό αίτημά της για <strong>επαναφορά των συναδέλφων που κατετάγησαν από τη 1-7-1990 έως και 31-12-1992 στο συνταξιοδοτικό και ασφαλιστικό πλαίσιο των «παλαιών» ασφαλισμένων.</strong></span></p>
<p style="text-align: justify;"><span style="font-family: arial,helvetica,sans-serif; font-size: 10pt;"><strong><span style="color: #0000ff;">Μέχρι να ρυθμιστεί νομικά το θέμα τι γίνεται;</span> </strong></span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Σε κάθε περίπτωση (ακόμη και στη χειρότερη) <strong>ο οποιοσδήποτε νέος νόμος</strong> <strong>πιστεύουμε ότι,</strong> βασιζόμενος στην αιτιολογική έκθεση του ν.3865/2010 και στο σκεπτικό τόσο των ανωτάτων δικαστηρίων όσο και της νομοθετικής εξουσίας για τις ιδιαιτερότητες του στρατιωτικού λειτουργήματος, <strong>θα καθορίσει αφενός αναγκαίες μεταβατικές προϋποθέσεις και αφετέρου τουλάχιστον δεν θα αναιρεθεί (εάν δεν καλυτερεύσει) το 60<sup>ο</sup> έτος της ηλικίας <span style="text-decoration: underline;">ή</span> τα 40 χρόνια συντάξιμης υπηρεσίας, </strong>όπως ακριβώς έγινε με τους υπηρετούντες στα Σώματα Ασφαλείας και το Πυροσβεστικό Σώμα.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Η Ομοσπονδία θα αναμένει τη νέα νομοθετική ρύθμιση, ευελπιστεί ότι η πολιτική ηγεσία θα λάβει υπόψη τις μέχρι τώρα προτάσεις της και θα σχολιάσει – δράσει στο χρόνο που θα απαιτηθεί και με τα μέσα που πρέπει. </span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Μέχρι τότε σ</span><span style="font-family: arial,helvetica,sans-serif; font-size: 10pt;">υνιστούμε σύνεση, ψυχραιμία και όχι βεβιασμένες κινήσεις που προφανώς ίσως δημιουργήσουν τα αντίθετα από τα προσδοκώμενα αποτελέσματα. </span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Προτρέπουμε όλους τους στρατιωτικούς να δυναμώσουν τις πρωτοβάθμιες Ενώσεις Στρατιωτικών και δια αυτών να δυναμώσουν την Πανελλήνια Ομοσπονδία Ενώσεων Στρατιωτικών για μια πιο ισχυρή και δυναμική παρέμβασή της.</span></p>
<p style="text-align: justify;">&nbsp;</p>
<!--[if gte mso 10]>

<![endif]-->