<div>
<div>
<div>
<div>
<div>
<p style="text-align: justify;"><span style="font-family: arial,helvetica,sans-serif; font-size: 10pt;"><img class="rg_i" style="margin-left: auto; margin-right: auto; margin-top: 0px; display: block;" src="https://encrypted-tbn3.gstatic.com/images?q=tbn:ANd9GcSaNo4KS3BSvj5kuBdIyXoZKuTur259MZPpY5u_f4RNUmSCLZoD" alt="" name="TCDfIBLOa1DrnM:" width="195" height="125" data-src="https://encrypted-tbn3.gstatic.com/images?q=tbn:ANd9GcSaNo4KS3BSvj5kuBdIyXoZKuTur259MZPpY5u_f4RNUmSCLZoD" data-sz="f" /></span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Tί μπορεί να σημαίνουν τα λόγια του κ. Πρωθυπουργού για τις <strong>"βαπτιζόμενες" ως αυξήσεις στους μισθούς των Ελλήνων στρατιωτικών</strong>, κατά τη διάρκεια της συζήτησης στη Βουλή των Ελλήνων τα μεσάνυχτα της Παρασκευής 10-10-2014, για την ψήφο εμπιστοσύνης; <strong>Πρόκειται για αυξήσεις, ή για μερική ή ολική συμμόρφωσή</strong> του προς την υπ΄ αριθμ. 2193/2014 απόφαση της Ολομελείας του Συμβουλίου της Επικρατείας;</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Οι αριθμοί δεν κάνουν ποτέ λάθος και δεν μπορούν να παραπλανήσουν. Στους πίνακες που παρατίθενται παρακάτω μπορεί ο καθένας να διαπιστώσει πώς θα διαμορφωθούν οι βασικοί μισθοί και τα επιδόματα των Ελλήνων στρατιωτικών με τη <strong>μερική και σε καμία περίπτωση πλήρης και ορθή συμμόρφωση</strong> του δημοσίου προς την ανωτέρω απόφαση του ΣτΕ. </span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Στους πίνακες απεικονίζονται αφενός οι <strong>καθαρές μηνιαίες φερόμενες αυξήσεις</strong>, οι οποίες λόγω της υπερβάλλουσας και άδικης φορολόγησης περικόπτονται κατά 7% στους άγαμους και κατά 25% στους έγγαμους με 2 τέκνα, ενώ στους τρίτεκνους και πολύτεκνους η μείωση λόγω φόρου εισοδήματος ξεπερνά το 40% των αποδοχών που θα ελάμβαναν εάν δεν καταργούνταν η προσαύξηση του αφορολόγητου ορίου λόγω τέκνων και αφετέρου τα υπόλοιπα συνολικά μικτά και καθαρά ποσά που διεκδικούμε μέσω των αγωγών μας στην Ελληνική δικαιοσύνη, που ήδη προσφύγαμε και συνεχίσουμε να προσφεύγουμε.</span></p>
<p><span style="font-family: arial,helvetica,sans-serif; font-size: 10pt;">Έτσι <span style="color: #0000ff;"><strong>το 50% ως φερόμενη αύξηση</strong></span>, κατά τα λόγια του κ. Πρωθυπουργού, <span style="color: #0000ff;"><strong>γίνεται ουσιαστικά 46% για τους άγαμους, 37,5% για τους έγγαμους με 2 παιδιά και 25% για τους πολύτεκνους</strong></span>. Όσο για <strong>το τρικ αθροίσματος των μηνιαίων δόσεων των αναδρομικών</strong> που θα καταβληθούν από 1/1/2015 και επί μία τριετία, με τις φερόμενες αυξήσεις των μηνιαίων αποδοχών, <strong>προβάλλεται προκειμένου να καταδειχθεί ότι οι αυξήσεις στις αποδοχές των Ελλήνων στρατιωτικών γίνονται στο 75% των ποσών</strong> που οφείλονται βάσει της απόφασης του ΣτΕ, <strong>αποκρύπτοντας όμως ότι αυτό αναφέρεται στη συγκεκριμένη τριετία που θα καταβάλλονται σε δόσεις τα αναδρομικά</strong> και ότι φυσικά οι καταβολή των αναδρομικών δε συνιστά ούτε αποκατάσταση ούτε αύξηση των μισθών παρά υποχρέωση που απορρέει από τη συμμόρφωση στη δικαστική απόφαση του ΣτΕ και την εφαρμογή της συνταγματικής νομιμότητας που επιβάλλει τον πλήρη σεβασμό από το δημόσιο των αποφάσεων της δικαιοσύνης.</span></p>
</div>
</div>
</div>
</div>
<p><span style="font-family: arial,helvetica,sans-serif; font-size: 10pt;">Συναδέλφισσες και συνάδελφοι. <span style="color: #ff0000;"><strong>Ο δρόμος διεκδίκησης μέσω αγωγών γίνεται πλέον μονόδρομος</strong></span>. Δείτε τους πίνακες και αποφασίστε:</span></p>
</div>
<p><span style="color: #ff0000; font-family: arial,helvetica,sans-serif; font-size: 10pt;"><strong><a href="images/SAMARAS-BASIKOI-MISUOI-50.pdf" target="_blank"><span style="color: #ff0000;">Βασικοί μισθοί και επιδόματα με μερική συμμόρφωση του δημοσίου στην απόφαση του ΣτΕ</span></a></strong></span></p>
<p><span style="color: #ff0000; font-family: arial,helvetica,sans-serif; font-size: 10pt;"><strong><a href="images/SAMARAS-BASIKOI-MISUOI-50-AGAMOI.pdf" target="_blank"><span style="color: #ff0000;">Αναδρομικά με μερική συμμόρφωση του δημοσίου στην απόφαση του ΣτΕ - αγάμων</span></a></strong></span></p>
<p><span style="color: #ff0000; font-family: arial,helvetica,sans-serif; font-size: 10pt;"><strong><a href="images/SAMARAS-BASIKOI-MISUOI-50-EGGAMOI.pdf" target="_blank"><span style="color: #ff0000;">Αναδρομικά με μερική συμμόρφωση του δημοσίου στην απόφαση του ΣτΕ - εγγάμων με 2 τέκνα</span></a></strong></span></p>
<p style="text-align: justify;">&nbsp;</p>