<p style="text-align: center;"><strong><span style="font-family: arial,helvetica,sans-serif; font-size: 10pt;"><img src="images/eyrv-2.JPeG" alt="eyrv-2" width="315" height="210" /></span></strong></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">ΠΡΟΕΔΡΙΚΟ ΔΙΑΤΑΓΜΑ 200/1993 (ΦΕΚ Α΄ 75)</span></strong></p>
<p style="text-align: center;"><span style="font-family: arial,helvetica,sans-serif; font-size: 10pt;">Περί Οδοιπορικών Εξόδων Εσωτερικού του Στρατιωτικού Προσωπικού των Ε.Δ.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 1</span></strong><br /><strong><span style="font-family: arial,helvetica,sans-serif; font-size: 10pt;">ΔΙΚΑΙΟΥΧΟΙ ΟΔΟΙΠΟΡΙΚΩΝ ΕΞΟΔΩΝ</span></strong></p>
<p style="text-align: center;"><span style="font-family: arial,helvetica,sans-serif; font-size: 10pt;">ΚΕΦΑΛΑΙΟ Α'</span><br /><span style="font-family: arial,helvetica,sans-serif; font-size: 10pt;">ΔΙΚΑΙΟΥΧΟΙ ΟΔΟΙΠΟΡΙΚΩΝ ΕΞΟΔΩΝ ΚΑΤΗΓΟΡΙΕΣ</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">1. Οι Στρατιωτικοί των Ενόπλων Δυνάμεων, που μετακινούνται στο εσωτερικό της Χώρας, με πρωτοβουλία της Υπηρεσίας, δικαιούνται εις βάρος του Δημοσίου τα οδοιπορικά έξοδα που καθορίζονται από τις διατάξεις του παρόντος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">2. Για την εφαρμογή του παρόντος ΠΔ "Στρατιωτικοί" θεωρούνται οι άνδρες και οι γυναίκες που υπηρετούν στις Ένοπλες Δυνάμεις ως ακολούθως:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Οι Μόνιμοι Αξιωματικοί καθώς και οι Αξκοί Ειδικών Κατηγοριών, οι οποίοι εξομοιώνονται μισθολογικά με τους μονίμους ομοιοβάθμους τους.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Οι Ανθυπασπιστές, οι Έφεδροι Αξιωματικοί και οι Δόκιμοι Έφεδροι Αξιωματικοί (ΔΕΑ).</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Οι Αξιωματικοί των Πολεμικών και Λοιπών Καταστάσεων, που τελούν σε ενεργό υπηρεσία.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">δ. Οι Μόνιμοι, Εθελοντές, Εθελοντές Πενταετούς Υποχρέωσης, Ανακαταταγμένοι και Έφεδροι από Ανακατάταξη Οπλίτες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ε. Οι Μαθητές των Στρατιωτικών Σχολών.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">στ. Οι Κληρωτοί Οπλίτες και Κληρωτοί Πρότακτοι Οπλίτες, σε ειδικές περιπτώσεις, που καθορίζονται στο παρόν ΠΔ.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 2</span></strong><br /><strong><span style="font-family: arial,helvetica,sans-serif; font-size: 10pt;">ΚΑΤΗΓΟΡΙΕΣ ΟΔΟΙΠΟΡΙΚΩΝ ΕΞΟΔΩΝ</span></strong></p>
<p style="text-align: justify;"><span style="font-family: arial,helvetica,sans-serif; font-size: 10pt;">1. Τα οδοιπορικά έξοδα των στρατιωτικών διακρίνονται, ανάλογα με τις περιπτώσεις μετακίνησης, στις εξής κατηγορίες:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Οδοιπορικά Έξοδα Μετάθεσης.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Οδοιπορικά Έξοδα Εκτέλεσης Υπηρεσίας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">2. Ως μετάθεση νοείται και η αρχική τοποθέτηση.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 3</span></strong><br /><strong><span style="font-family: arial,helvetica,sans-serif; font-size: 10pt;">ΠΡΟΥΠΟΘΕΣΕΙΣ ΚΑΙ ΚΑΤΗΓΟΡΙΕΣ</span></strong></p>
<p style="text-align: center;"><span style="font-family: arial,helvetica,sans-serif; font-size: 10pt;">ΚΕΦΑΛΑΙΟ Β'</span><br /><span style="font-family: arial,helvetica,sans-serif; font-size: 10pt;">ΟΔΟΙΠΟΡΙΚΑ ΕΞΟΔΑ ΜΕΤΑΘΕΣΗΣ</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">1. Οδοιπορικά Έξοδα μετάθεσης, καταβάλλονται όταν η απόσταση, μεταξύ της πόλης ή του χωριού, όπου είναι η έδρα της Μονάδας στην οποία ανήκει ο στρατιωτικός και της πόλης ή του χωριού, όπου βρίσκεται η έδρα της Μονάδας, στην οποία μετατίθεται, είναι μεγαλύτερη από τα δέκα πέντε (15) χιλιόμετρα.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">2. Ανεξάρτητα από την χιλιομετρική απόσταση της προηγούμενης παραγράφου, δεν δικαιολογούνται οδοιπορικά έξοδα μετάθεσης όταν ο στρατιωτικός μετατίθεται σε Μονάδα περιοχής, η οποία συνδέεται με αστική συγκοινωνία, με την περιοχή όπου είναι η έδρα της Μονάδας, από την οποία μετακινείται.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">3. Για τον υπολογισμό των χιλιομετρικών αποστάσεων, λαμβάνονται υπόψη τα στοιχεία που παρέχονται από τις αρμόδιες Υπηρεσίες των Υπουργείων Συγκοινωνιών και Εμπορικής Ναυτιλίας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">4. Τα οδοιπορικά έξοδα μετάθεσης περιλαμβάνουν:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Τα έξοδα μετακίνησης.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Τα έξοδα εγκατάστασης.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">5. Τα έξοδα μετακίνησης είναι το ποσό που προκύπτει από τον πολλαπλασιασμό του βασικού ποσού, επί το άθροισμα των συντελεστών του βαθμού του στρατιωτικού, των μελών της μετακινούμενης οικογενείας του και της χιλιομετρικής απόστασης της μετακίνησης.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">6. Το βασικό ποσό των εξόδων μετακίνησης καθορίζεται:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Για τους έγγαμους στο ποσό των δέκα πέντε χιλιάδων δρχ. (15.000) ή 44,02 ευρώ.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Για τους άγαμους στο ποσό των δέκα χιλιάδων δρχ. (10.000) ή 29,35 ευρώ.&nbsp;</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">7. Ο συντελεστής βαθμού καθορίζεται σε:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Τέσσερις (4) μονάδες για τους Ανώτατους Αξιωματικούς.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Τρεις (3) μονάδες για τους Ανώτερους Αξιωματικούς.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Δύο (2) μονάδες για τους κατώτερους Αξιωματικούς και τους Ανθυπασπιστές.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">δ. Μια (1) μονάδα για τους Έφεδρους Αξιωματικούς, που συμπληρώνουν την θητεία τους (κανονική ή παρατεταμένη) και τους Μονίμους, Εθελοντές Πενταετούς Υποχρέωσης, Ανακαταταγμένους και Έφεδρους από Ανακατάταξη Οπλίτες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">8. Ο συντελεστής μελών οικογενείας καθορίζεται σε μία (1) μονάδα ανά μετακινούμενο μέλος, χωρίς να περιλαμβάνεται ο ίδιος ο στρατιωτικός.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">9. Ο συντελεστής χιλιομετρικής απόστασης καθορίζεται σε πέντε (5) μονάδες για αποστάσεις μέχρι εκατό (100) χιλιόμετρα, που προσαυξάνονται κατά:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Μια (1) μονάδα ανά 100άδα χιλιομέτρων, για αποστάσεις από 101 μέχρι 600 χιλιόμετρα.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Δύο (2) μονάδες ανά 100άδα χιλιομέτρων για αποστάσεις από 601 μέχρι 800 χιλιόμετρα.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Τρεις (3) μονάδες ανά 100άδα χιλιομέτρων, για αποστάσεις από 801 και άνω χιλιόμετρα.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Σε περίπτωση που η μετακίνηση περιλαμβάνει και θαλάσσια διαδρομή, ο παραπάνω συνολικά εξαγόμενος συντελεστής, προσαυξάνεται κατά δύο (2) μονάδες ανά εκατοντάδα χιλιομέτρων θαλάσσιας διαδρομής. Η ρύθμιση αυτή δεν αφορά τις θαλάσσιες διαδρομές, που είναι κάτω των δέκα (10) ναυτικών μιλίων και εξυπηρετούνται με τοπικά πορθμεία.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">10. Για τον υπολογισμό του συντελεστή χιλιομετρικής απόστασης, τμήμα εκατοντάδας χιλιομέτρων λογίζεται ως ακέραιη εκατοντάδα.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">11. Τα έξοδα εγκατάστασης καθορίζονται στα 2/3 των συνταξίμων αποδοχών, που λαμβάνει ο Στρατιωτικός, όταν είναι έγγαμος και στο 1/2 του παραπάνω ποσού όταν είναι άγαμος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">12. Οδοιπορικά έξοδα για την οικογένεια του Στρατιωτικού δικαιολογούνται, εφ' όσον λαμβάνει χώρα πραγματική μετακίνηση αυτής. Οι λεπτομέρειες της διάταξης αυτής ρυθμίζονται με διοικητικές οδηγίες των Γενικών Επιτελείων.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 4</span></strong><br /><strong><span style="font-family: arial,helvetica,sans-serif; font-size: 10pt;">ΟΙΚΟΓΕΝΕΙΑ ΣΤΡΑΤΙΩΤΙΚΟΥ</span></strong></p>
<p style="text-align: justify;"><span style="font-family: arial,helvetica,sans-serif; font-size: 10pt;">1. Στην οικογένεια του στρατιωτικού περιλαμβάνονται:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Η ατομική του οικογένεια και ειδικότερα:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(1) Η σύζυγος ή ο σύζυγος, σε περίπτωση που ο στρατιωτικός είναι γυναίκα.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(2) Τα άγαμα αγόρια και κορίτσια μέχρι την ηλικία των δέκα οκτώ (18) ετών ή αν είναι σπουδαστές, μέχρι την ηλικία των είκοσι πέντε (25) ετών ή ανεξάρτητα από ηλικία σε περίπτωση αποδεδειγμένης σωματικής ή πνευματικής ανικανότητας για εργασία.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(3) Ένας (1) οικιακός βοηθός, μόνο για τους έγγαμους Αξιωματικούς.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Η πατρική του οικογένεια και ειδικότερα:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(1) Οι φυσικοί ή θετοί γονείς και των δύο συζύγων.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(2) Ο πατριός και η μητριά και των δύο συζύγων.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(3) Οι άγαμοι αδελφοί και αδελφές και των δύο συζύγων, μόνο σε περίπτωση αποδεδειγμένης σωματικής ή πνευματικής ανικανότητας για εργασία.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">2. Για τα μέλη της πατρικής οικογένειας του στρατιωτικού δικαιολογούνται οδοιπορικά έξοδα, μόνο σε περίπτωση που τα μέλη αυτά ζουν κάτω από την ίδια στέγη και συντηρούνται από αυτόν.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">3. Ως ημερομηνία γέννησης των παιδιών, για την εφαρμογή της παραπάνω παραγράφου 1α (2) λογίζεται η τελευταία ημέρα του έτους γέννησής τους.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">4. Σύζυγος μετατιθέμενου στρατιωτικού που τον ακολουθεί στη νέα θέση και είναι υπάλληλος του Δημοσίου ή ΝΠΔΔ ή Τράπεζας ή Δημόσιας Επιχείρησης ή Δημόσιας Εκμετάλλευσης ή Παραχωρηθείσης Εκμετάλλευσης, περιλαμβάνεται στα δικαιολογούμενα μέλη της οικογένειας αυτού, μόνο στην περίπτωση που δεν δικαιούται οδοιπορικά έξοδα εις βάρος της της Υπηρεσίας του (της).</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">5. Όταν και οι δύο σύζυγοι είναι στρατιωτικοί και μετατίθενται ταυτόχρονα στην ίδια περιοχή, δικαιολογούνται οδοιπορικά έξοδα μετάθεσης έγγαμου μόνο από τον στρατιωτικό, που φέρει το μεγαλύτερο βαθμό. Στα μέλη της μετακινουμένης οικογένειας αυτού περιλαμβάνονται ο άλλος σύζυγος ως και τα μέλη της πατρικής οικογένειας του μη δικαιούμενου οδοιπορικά έξοδα στρατιωτικού.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">6. Εάν οι στρατιωτικοί της παραπάνω παραγράφου 5 προέρχονται από διαφορετικές περιοχές και δεν συνοικούσαν πριν την μετάθεση, δικαιολογούνται οδοιπορικά έξοδα μετάθεσης εγγάμου μόνο από τον στρατιωτικό, που συνοικούσε με τα μέλη της οικογενείας και διατηρούσε την οικοσκευή. Ο άλλος σύζυγος δικαιολογεί έξοδα μετάθεσης στρατιωτικού, χωρίς οικογένεια και χωρίς έξοδα εγκατάστασης.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">7. Εάν οι στρατιωτικοί της παραπάνω παραγράφου μετατεθούν σε διαφορετικές περιοχές, δικαιολογούνται οδοιπορικά έξοδα μετάθεσης εγγάμου μόνο από το στρατιωτικό, που κινείται με τα μέλη της οικογένειας και την οικοσκευή. Ο άλλος σύζυγος δικαιολογεί έξοδα μετάθεσης στρατιωτικού χωρίς οικογένεια.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 5</span></strong><br /><strong><span style="font-family: arial,helvetica,sans-serif; font-size: 10pt;">ΠΕΡΙΠΤΩΣΕΙΣ ΜΕΤΑΚΙΝΗΣΕΩΝ ΠΟΥ ΔΙΚΑΙΟΛΟΓΟΥΝ ΕΞΟΔΑ ΜΕΤΑΘΕΣΗΣ</span></strong></p>
<p style="text-align: justify;"><span style="font-family: arial,helvetica,sans-serif; font-size: 10pt;">1. Οι στρατιωτικοί και τα μέλη των οικογενειών τους, που αναφέρονται στο άρθρο 4 του παρόντος, δικαιούνται οδοιπορικά έξοδα μετάθεσης, στις ακόλουθες περιπτώσεις:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Λόγω τοποθέτησης ή μετάθεσης τούτων ή οριστικής μεταστάθμευσης της Μονάδας τους.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Λόγω απόσπασης τούτων ή προσωρινής μεταστάθμευσης της Μονάδας τους, για χρονικό διάστημα μεγαλύτερο των έξι (6) μηνών και στις δύο περιπτώσεις. Απόσπαση Στρατιωτικού ή μεταστάθμευση της Μονάδας, για χρονικό διάστημα μικρότερο των έξι (6) μηνών, δεν δημιουργεί δικαίωμα λήψης οδοιπορικών εξόδων μετάθεσης έστω και αν αυτή τελικά παραταθεί πέραν των έξι (6) μηνών και μέχρι ένα (1) ακόμη τρίμηνο. Απόσπαση προσωπικού ή μεταστάθμευση Μονάδας, για αόριστο χρόνο, θεωρείται ότι είναι διάρκειας μικρότερης των έξι (6) μηνών.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Λόγω εκπαίδευσης σε Σχολές ή Κέντρα Εκπαίδευσης του εσωτερικού, για χρονικό διάστημα μεγαλύτερο των έξι (6) μηνών και προκειμένου για τη Σχολή Εθνικής Άμυνας, τις Σχολές Πολέμου και τις Σχολές Ξένων Γλωσσών, για χρονικό διάστημα μεγαλύτερο των δώδεκα (12) μηνών.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Στην περίπτωση που ο χρόνος φοίτησης στις παραπάνω Σχολές, είναι μικρότερος των έξι (6) ή δώδεκα (12) μηνών, αντίστοιχα και εφόσον ο στρατιωτικός μετά την λήξη της εκπαίδευσης, μετατεθεί σε περιοχή διαφορετική από εκείνη που πρώτα υπηρετούσε, δικαιούται οδοιπορικά έξοδα μετάθεσης, από την παλαιά στην νέα περιοχή.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">δ. Λόγω αποστρατείας, αυτεπάγγελτης ή μετά από αίτηση με δικαίωμα σύνταξης ή λόγω απόλυσης (ανθυπασπιστών και Υπαξιωματικών) με δικαίωμα σύνταξης ή λόγω θέσης στην κατάσταση της πολεμικής διαθεσιμότητας, με την προϋπόθεση ότι η μετακίνηση στον τόπο της οριστικής διαμονής θα γίνει μέσα σε ένα έτος από την ημερομηνία εξόδου από τις τάξεις των Ενόπλων Δυνάμεων. Οριστική θεωρείται η διαμονή που διαρκεί τουλάχιστον ένα έτος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">2. Οδοιπορικά έξοδα μετάθεσης, μόνο για τα μέλη της οικογένειας των στρατιωτικών, δικαιολογούνται στις ακόλουθες περιπτώσεις:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Λόγω αποστολής τους στην ζώνη των μετόπισθεν ένεκα γενικής ή μερικής επιστράτευσης ή εμπόλεμης κατάστασης, καθώς και για τη μετακίνησή τους μετά τη λήξη της επιστράτευσης ή της εμπόλεμης κατάστασης, στην περιοχή της Μονάδας, που υπηρετεί ο στρατιωτικός.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Λόγω θανάτου του στρατιωτικού, με την προϋπόθεση ότι η μετακίνηση στον τόπο της οριστικής διαμονής, θα γίνει μέσα σε ένα έτος, από την ημερομηνία του θανάτου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Λόγω προαποστολής της οικογενείας στην περιοχή που ο στρατιωτικός μετακινείται, με μετάθεση ή για εκπαίδευση , ως και λόγω μετάκλησης αυτής, στην περιοχή, που ήδη υπηρετεί, με την προϋπόθεση ότι η μετάκληση θα γίνει μέσα σε ένα έτος, από την μετακίνηση του στρατιωτικού.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">3. Επιτρέπεται η τμηματική προαποστολή ή τμηματική μετάκληση μελών της οικογένειας και πάλι με την προϋπόθεση ότι αυτή θα πραγματοποιηθεί μέσα σε ένα έτος πριν ή μετά τη μετακίνηση του στρατιωτικού.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">4. Οι κατατασσόμενοι στις Ένοπλες Δυνάμεις ως μόνιμοι στρατιωτικοί κατόπιν διαγωνισμού ή μονιμοποίησης ή επιλογής, δικαιούνται κατά την αρχική τους τοποθέτηση να μετακαλέσουν με έξοδο του δημοσίου την ατομική τους οικογένεια, από τον τόπο της μόνιμης διαμονής της.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">5. Οι στρατιωτικοί που αποστέλλονται στο εξωτερικό με μετάθεση ή εκπαίδευση ή εκτέλεση υπηρεσίας και για χρονικό διάστημα μεγαλύτερο των δώδεκα (12) μηνών, δικαιολογούν:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Έξοδα μετακίνησης, από την περιοχή που υπηρετούν μέχρι την Αθήνα, στην περίπτωση ταυτόχρονης μετακίνησης ή μετάκλησης της οικογενείας στο εξωτερικό. Κατά την επιστροφή δικαιολογούν πλήρη έξοδα μετάθεσης, από την Αθήνα στην περιοχή που μετατίθενται. Αν τοποθετηθούν στην Αθήνα, δικαιολογούν μόνο έξοδα εγκατάστασης.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Πλήρη έξοδα μετάθεσης μόνο για την οικογένεια, από την περιοχή που υπηρετούν μέχρι τον τόπο που επιλέγουν για την διαμονή της, στη περίπτωση που η οικογένεια δεν μετακινείται ή δεν μετακαλείται στο εξωτερικό. Κατά την επιστροφή τους από το εξωτερικό δικαιολογούν επίσης πλήρη οδοιπορικά έξοδα μετάθεσης, μόνο για την οικογένεια τους, εφόσον η περιοχή στην οποία μετατίθενται είναι διαφορετική από εκείνη του τόπου διαμονής της. Οι ίδιοι δικαιούνται έξοδα εκτέλεσης υπηρεσίας, τόσο κατά τη μετάβασή τους στην Αθήνα, για την αναχώρηση στο εξωτερικό όσο και κατά την επιστροφή τους, για την κίνηση από την Αθήνα, μέχρι την περιοχή, στην οποία μετατίθενται.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Η αποστολή της οικογενείας σε τόπο επιλογής, με δαπάνες του Δημοσίου, αποκλείει τη μετάκλησή της στο εξωτερικό, με δαπάνες και πάλι του Δημοσίου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">6. Οι στρατιωτικοί που λαμβάνουν μακρά αναρρωτική άδεια ή άδεια κύησης (τοκετού), προκειμένου περί γυναικών, δεν δικαιούνται για τους ίδιους ή τις οικογένειες τους, οδοιπορικά έξοδα μετάθεσης, για την μετάβαση τους σε μια περιοχή που θα επιλέξουν κατά τη διάρκεια της άδειας, διαφορετική από εκείνη στην οποία υπηρετούν.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">7. Οι στρατιωτικοί που μετά τη λήξη μακράς αναρρωτικής άδειας κρίνονται ικανοί για την ενεργό υπηρεσία, καθώς και οι γυναίκες στρατιωτικοί μετά τη λήξη της άδειας κύησης, δικαιούνται για τους ίδιους και τις οικογένειες τους, πλήρη οδοιπορικά έξοδα μετάθεσης, για την μετακίνηση από την περιοχή που υπηρετούσαν πριν τη λήψη της παραπάνω κατά περίπτωση άδειας, μόνο εφόσον μετατεθούν σε νέα περιοχή.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">8. Οι στρατιωτικοί που μετά τη λήξη της μακράς αναρρωτικής άδειας κρίνονται ανίκανοι και αποστρατεύονται δικαιούνται για τους ίδιους και τις οικογένειες τους, οδοιπορικά έξοδα μετάθεσης, κατά τις διατάξεις της περίπτωσης δ της παραπάνω παραγράφου 1, από τον τόπο που υπηρετούσαν πριν τη λήψη της μακράς αναρρωτικής άδειας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">9. Σε περίπτωση μακράς αναρρωτικής άδειας δικαιολογούνται οδοιπορικά έξοδα εκτέλεσης υπηρεσίας για την κίνηση από τον τόπο που διανύεται αυτή, προς την έδρα της Υγειονομικής Αρχής, εφόσον κατά τη χορήγηση υπήρχε γνωμάτευση για επανεξέταση.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">10. Οι στρατιωτικοί που τίθενται σε διαθεσιμότητα, αυτεπάγγελτη ή με αίτησή τους, δικαιούνται οδοιπορικά έξοδα μετακίνησης για τους ίδιους και τις οικογένειές τους, προκειμένου να μεταβούν στον τόπο που θα διανυθεί αυτή, εφόσον ο τόπος αυτός αποτελεί επιλογή της Υπηρεσίας. Αν μετά τη λήξη της διαθεσιμότητας, μετατεθούν σε νέα περιοχή δικαιούνται για τους ίδιους και τις οικογένειές τους, πλήρη οδοιπορικά έξοδα μετάθεσης. Τα έξοδα αυτά δεν μπορεί να είναι μεγαλύτερα από εκείνα που θα εδικαιούντο, μετακινούμενοι από τη περιοχή που πρώτα υπηρετούσαν. μέχρι τη νέα περιοχή, τοποθέτησης.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Αν μετατεθούν στην ίδια περιοχή, που διάνυσαν τον χρόνο διαθεσιμότητας, δικαιούνται μόνο τα έξοδα εγκατάστασης.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">11. Οι Έφεδροι Αξιωματικοί βραχείας η μακράς ανακατάταξης, καθώς και οι Εθελοντές Υπαξιωματικοί, με αποδοχές μονίμου, απολυόμενοι με δικαίωμα αποζημίωσης, δικαιούνται οδοιπορικά έξοδα μετακίνησης, για τον τόπο της οριστικής τους διαμονής.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">12. Οι στρατιωτικοί που αποστρατεύονται μετά από Ποινική καταδίκη ή αποβάλλονται ή αποτάσσονται ή τίθενται σε οριστική απόλυση, με ή χωρίς ταυτόχρονη έκπτωση από του βαθμού τους, δικαιούνται για τις οικογένειές τους οδοιπορικά έξοδα μετακίνησης, που προσδιορίζονται από τους συντελεστές μελών οικογένειας και χιλιομετρικής απόστασης, για την κίνησή τους, από την περιοχή που πρώτα υπηρετούσαν, μέχρι τον τόπο της οριστικής τους διαμονής.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">13. Για τις οικογένειες των στρατιωτικών που φυλακίζονται λόγω καταδίκης σε ποινή στερητικής της ελευθερίας, με απόφαση ποινικών δικαστηρίων που δεν έχει καταστεί αμετάκλητη και εφόσον το υπόλοιπο για έκτιση ποινής υπερβαίνει τους έξι (6) μήνες, δικαιολογούνται οδοιπορικά έξοδα, που καθορίζονται από τους συντελεστές μελών οικογένειας και χιλιομετρικής απόστασης, για την κίνησή τους από την περιοχή που πρώτα υπηρετούσε ο στρατιωτικός, μέχρι τον τόπο επιλογής τους για διαμονή. Τα ίδια οδοιπορικά έξοδα δικαιολογούνται και μετά την αποφυλάκιση του στρατιωτικού, εφόσον αυτός αθωωθεί και επανέλθει στην περιοχή που υπηρετούσε πριν την φυλάκιση.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Επιπρόσθετα δικαιολογούνται και έξοδα εγκατάστασης, εφόσον τοποθετηθεί σε διαφορετική περιοχή.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">14. Οι στρατιωτικοί που επανέρχονται στην ενεργό υπηρεσία, μετά από ακύρωση των διοικητικών πράξεων αποστρατείας ή απόλυσης, δικαιούνται για τους ίδιους και τις οικογένειες τους, πλήρη οδοιπορικά έξοδα μετάθεσης, για την κίνηση από τον τόπο οριστικής διαμονής, μέχρι την περιοχή στην οποία τοποθετούνται μετά την ανάκληση.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">15. Οι ανακαλούμενοι στην ενεργό υπηρεσία με πρωτοβουλία της Υπηρεσίας Έφεδροι Αξιωματικοί γενικά, Αξιωματικοί εξ Απονομής Έφεδροι Ανθυπασπιστές, καθώς και Έφεδροι Υπαξιωματικοί, με αποδοχές μονίμου, δικαιούνται για τους ίδιους και τις οικογένειές τους, πλήρη οδοιπορικά έξοδα μετάθεσης, για την κίνηση τους, από τον τόπο οριστικής διαμονής, μέχρι την περιοχή, στην οποία τοποθετούνται και με την προϋπόθεση ότι, η ανάκληση γίνεται για χρονικό διάστημα μεγαλύτερο των έξι (6) μηνών.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">16. Οι στρατιωτικοί της παραπάνω παραγρ.15, δικαιούνται, για τους ίδιους και τις οικογένειες τους, πλήρη οδοιπορικά έξοδα μετάθεσης κατά τις ενδιάμεσες μεταθέσεις τους, οδοιπορικά δε έξοδα μετακίνησης, κατά την απόλυση τους, για τον τόπο από τον οποίο ανακλήθηκαν.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">17. Τα οδοιπορικά έξοδα μετάθεσης των στρατιωτικών με οικογένεια, που μετακινούνται, κατά τις διατάξεις του παρόντος άρθρου, χωριστά λόγω προαποστολής ή μετάκλησης αυτής δεν μπορεί να υπερβαίνουν τα καθοριζόμενα, για ταυτόχρονη μετακίνησή τους, δικαιούμενα οδοιπορικά έξοδα, όπως αυτά υπολογίζονται για την κίνηση από την περιοχή στην οποία υπηρετεί ο στρατιωτικός.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">18. Στις περιπτώσεις κίνησης μόνο της οικογένειας του στρατιωτικού, για τις οποίες οι παράγραφοι 2α, 2β και 5β του παρόντος άρθρου, το σύνολο του συντελεστή μελών της οικογένειας, μειώνεται κατά μια (1) μονάδα, οι δε λοιποί συντελεστές βαθμού και χιλιομετρικής απόστασης, υπολογίζονται στο ακέραιο.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 6</span></strong><br /><strong><span style="font-family: arial,helvetica,sans-serif; font-size: 10pt;">ΜΗ ΔΙΚΑΙΟΥΜΕΝΟΙ ΕΞΟΔΑ ΜΕΤΑΘΕΣΗΣ</span></strong></p>
<p style="text-align: justify;"><span style="font-family: arial,helvetica,sans-serif; font-size: 10pt;">1. Δεν δικαιούνται έξοδα μετάθεσης για τους ίδιους και τις οικογένειές τους:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Οι Έφεδροι Αξιωματικοί που διανύουν κανονική ή παρατεταμένη θητεία, καθώς και οι Δόκιμοι Έφεδροι Αξιωματικοί.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Αυτοί κατά τις μεταθέσεις τους δικαιούνται Οδοιπορικά Έξοδα Εκτέλεσης Υπηρεσίας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Οι Εθελοντές, Εθελ. Πενταετούς Υποχρέωσης και Ανακαταταγμένοι Οπλίτες που λαμβάνουν αποδοχές μονίμου, κατά την πρώτη τους τοποθέτηση, μετά την ανακατάταξή τους ή τη λήξη της εκπαίδευσής τους, σε ένα ή περισσότερα διαδοχικά Σχολεία ή Κέντρα Εκπαίδευσης. Αυτοί δικαιούνται οδοιπορικά έξοδα εκτέλεσης υπηρεσίας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Οι Μαθητές των Στρατιωτικών Παραγωγικών Σχολών, οι Κληρωτοί Οπλίτες και οι Κληρωτοί Πρότακτοι Οπλίτες.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 7</span></strong><br /><strong><span style="font-family: arial,helvetica,sans-serif; font-size: 10pt;">ΠΡΟΥΠΟΘΕΣΕΙΣ ΚΑΙ ΚΑΤΗΓΟΡΙΕΣ</span></strong></p>
<p style="text-align: center;"><span style="font-family: arial,helvetica,sans-serif; font-size: 10pt;">ΚΕΦΑΛΑΙΟ Γ'</span><br /><span style="font-family: arial,helvetica,sans-serif; font-size: 10pt;">ΟΔΟΙΠΟΡΙΚΑ ΕΞΟΔΑ ΕΚΤΕΛΕΣΗΣ ΥΠΗΡΕΣΙΑΣ</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">1. Οι στρατιωτικοί που μετακινούνται, για εκτέλεση υπηρεσίας, από την πόλη ή το χωριό, όπου η έδρα της Μονάδας τους, σε απόσταση μεγαλύτερη των εξήντα (60) χιλιομέτρων, με εξαίρεση για τις μετακινήσεις μέσα στην περιοχή της τέως Διοικήσεως Πρωτευούσης και Θεσσαλονίκης, δικαιούνται οδοιπορικά έξοδα που αποτελούνται από:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Ημερήσια αποζημίωση εκτός έδρας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Αντίτιμο Εισιτηρίων.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Μικροδαπάνες ταξιδιού.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">2. Ανεξάρτητα από την χιλιομετρική απόσταση της προηγούμενης παραγράφου, δεν δικαιούνται οδοιπορικά έξοδα εκτέλεσης υπηρεσίας, όσοι μετακινούνται από πόλη ή χωριό, όπου η έδρα της Μονάδας τους, σε περιοχή που εξυπηρετείται με αστική συγκοινωνία.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">3. Οι Αξκοι και Υπαξκοι και των τριών κλάδων των ΕΔ που εκτελούν περιπολίες σε δασικές περιοχές, με σκοπό την αποτροπή και τον έγκαιρο εντοπισμό των πυρκαγιών, καθώς και εκείνοι που συμμετέχουν στην κατάσβεση των πυρκαγιών και απομακρύνονται από τις Μονάδες τους, δικαιούνται οδοιπορικών εξόδων εκτέλεσης υπηρεσίας για όλες τις ημέρες απασχόλησής τους, χωρίς τους περιορισμούς και τις προϋποθέσεις των προηγουμένων παραγράφων 1 και 2 του παρόντος άρθρου.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 8</span></strong><br /><strong><span style="font-family: arial,helvetica,sans-serif; font-size: 10pt;">ΗΜΕΡΗΣΙΑ ΑΠΟΖΗΜΙΩΣΗ</span></strong></p>
<p style="text-align: justify;"><span style="font-family: arial,helvetica,sans-serif; font-size: 10pt;">1. Το ύψος της ημερήσιας αποζημίωσης για εκτέλεση υπηρεσίας εκτός έδρας καθορίζεται με τον ισχύοντα εκάστοτε νόμο περί κάλυψης δαπανών μετακινούμενων υπαλλήλων εντός και εκτός Επικράτειας και αναπροσαρμόζεται με απόφαση του Υπουργού Οικονομικών.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">2. Ειδικά οι στρατιωτικοί, που συμμετέχουν με οργανικό τμήμα σε ασκήσεις, που έχουν προγραμματισθεί από τα Γενικά Επιτελεία των Ενόπλων Δυνάμεων, καθώς και στρατιωτικοί που συμμετέχουν σε ειδικούς πλόες, που καθορίζονται με ειδικές Διαταγές του ΓΕΝ, δικαιούνται τα δύο τρίτα (2/3) της αποζημίωσης, της προηγούμενης παραγράφου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">3. Οι ημέρες εκτός έδρας ταξειδίου καθορίζονται κατά ανώτατο όριο (για απλή μετάβαση ή επιστροφή) ανάλογα με το χρησιμοποιούμενο μέσο μετακίνησης, ως εξής:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Με αεροπορικό μέσο δικαιολογείται αποζημίωση μιας (1) ημέρας εκτός έδρας, ανεξάρτητα από την χιλιομετρική απόσταση.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Με χερσαίο μέσο δικαιολογείται αποζημίωση μιας (1) ημέρας εκτός έδρας, εφόσον η απόσταση είναι μέχρι τα οκτακόσια (800) χιλιόμετρα ή δύο (2) ημερών εκτός έδρας, για απόσταση μεγαλύτερη από αυτή.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Με θαλάσσιο μέσο δικαιολογείται αποζημίωση μιας (1) ημέρας εκτός έδρας, εφόσον η απόσταση είναι μέχρι τα διακόσια (200) ναυτικά μίλια, δύο (2) ημερών δε εκτός έδρας, για απόσταση μεγαλύτερη από αυτή.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">δ. Σε περίπτωση χρησιμοποίησης, στην ίδια διαδρομή, χερσαίου και θαλάσσιου συγκοινωνιακού μέσου, οι ημέρες εκτός έδρας υπολογίζονται χωριστά, κατά τις διακρίσεις των προηγουμένων υποπαραγράφων (β) και (γ), με τον περιορισμό ότι, για τη δικαιολόγηση δύο (2) ημερών εκτός έδρας, πρέπει η διανυθείσα μικτή διαδρομή να είναι αθροιστικά μεγαλύτερη από τα οκτακόσια (800) χιλιόμετρα ή τα διακόσια (200) ναυτικά μίλια.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">4. Σε οποιαδήποτε περίπτωση αυθημερόν επανόδου, δικαιολογείται το μισό της ημερήσιας αποζημίωσης.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 9</span></strong><br /><strong><span style="font-family: arial,helvetica,sans-serif; font-size: 10pt;">ΣΥΓΚΟΙΝΩΝΙΑΚΑ ΜΕΣΑ ΧΡΗΣΙΜΟΠΟΙΟΥΜΕΝΕΣ ΘΕΣΕΙΣ</span></strong></p>
<p style="text-align: justify;"><span style="font-family: arial,helvetica,sans-serif; font-size: 10pt;">1. Κατά την μετακίνηση για εκτέλεση υπηρεσίας, χρησιμοποιούνται, κατά προτεραιότητα, τα υπάρχοντα κατάλληλα κατά περίπτωση υπηρεσιακά μέσα μεταφοράς της οικείας διαδρομής. Εφόσον αυτά δεν υπάρχουν, χρησιμοποιούνται τα συνήθη δημόσια μέσα συγκοινωνίας του συντομότερου δρομολογίου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Σε εξαιρετικές περιπτώσεις, επιτρέπεται, ύστερα από έγκριση του οικείου Σχηματισμού η μίσθωση ιδιαιτέρου οχήματος λέμβου κ.λ.π., όταν εκ των πραγμάτων δεν είναι δυνατή η χρησιμοποίηση των συνήθων μαζικών μέσων μεταφοράς.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">2. Επιτρέπεται η κίνηση με ιδιόκτητο ιδιωτικής χρήσης όχημα, μετά από έγκριση του Οργάνου που διέταξε την κίνηση, στις παρακάτω περιπτώσεις:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Όταν δεν υπάρχουν μαζικά μέσα συγκοινωνίας και δεν χορηγείται από την Υπηρεσία υπηρεσιακό όχημα στο χώρο, όπου μετακινείται ο στρατιωτικός.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Όταν τα υπάρχοντα μαζικά μέσα συγκοινωνίας δεν καλύπτουν αποδεδειγμένα, τον χώρο στον οποίο πραγματοποιείται η κίνηση.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Όταν εξυπηρετείται το ευρύτερο συμφέρον της υπηρεσίας, κατά την κρίση του Οργάνου, που εγκρίνει την κίνηση.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">δ. Όταν μειώνεται ο χρόνος κίνησης και ο αριθμός ημερών εκτός έδρας, κατά την κρίση του Οργάνου που εγκρίνει την κίνηση.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">3. Για την κίνηση με ιδιωτικής χρήσης όχημα, δικαιολογείται αντί του αντιτίμου εισιτηρίου συνήθους συγκοινωνιακού μέσου, ποσό ίσο με τα δέκα πέντε εκατοστά (0,15) της τρέχουσας τιμής λίτρου απλής ή αμόλυβδης βενζίνης ανά διανυθέν χιλιόμετρο. Εάν κατά την κίνηση αυτή χρησιμοποιηθεί και Πορθμείο, τότε η καλυπτόμενη με το πορθμείο διαδρομή αφαιρείται από τα διανυθέντα χιλιόμετρα δικαιολογείται δε γι' αυτή, ο ναύλος του οχήματος και το αντίτιμο του εισιτηρίου του κινούμενου στρατιωτικού.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">4. Στρατιωτικός, που κινείται για εκτέλεση υπηρεσίας και χρησιμοποιεί με δική του πρωτοβουλία το ιδιόκτητο ιδιωτικής χρήσης όχημα του, δικαιούται το αντίτιμο εισιτηρίου, που θα του κατέβαλε η Υπηρεσία, αν χρησιμοποιούσε το ταχύτερο από πλευράς χρόνου, μαζικό μέσο μεταφοράς της οικείας διαδρομής.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">5. Οι στρατιωτικοί δικαιούνται να χρησιμοποιούν τις παρακάτω θέσεις στα μαζικά μέσα συγκοινωνίας:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Στρατηγοί, Αντιστράτηγοι του ΣΞ και εξομοιούμενοι του ΠΝ και ΠΑ, μονοκλινή κλινάμαξα 1ης θέσης σιδηροδρόμου, διαμέρισμα πολυτελείας πλοίου ή πρώτη θέση αεροπλάνου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Υποστράτηγοι, Ταξίαρχοι του ΣΞ και εξομοιούμενοι του ΠΝ και ΠΑ, μονόκλινη κλινάμαξα 1ης θέσης σιδηροδρόμου, θέση πολυτελείας πλοίου ή πρώτη θέση αεροπλάνου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Συνταγματάρχες, Πλοίαρχοι και Σμήναρχοι, 1η θέση σιδηροδρόμου, εάν δε η διαδρομή περιλαμβάνει διανυκτέρευση, θέση δίκλινης κλινάμαξας 1ης θέσης σιδηροδρόμου, 1η θέση πλοίου ή τουριστική θέση αεροπλάνου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">δ. Από τον βαθμό του Αντισυνταγματάρχη, Αντιπλοιάρχου και Αντισμηνάρχου, μέχρι και τον βαθμό του Ανθυπολοχαγού, Σημαιοφόρου και Ανθυποσμηναγού, 1 η θέση σιδηροδρόμου, 1η θέση πλοίου ή τουριστική θέση αεροπλάνου. Όταν η διαδρομή περιλαμβάνει διανυκτέρευση, θέση κλινάμαξας σιδηροδρόμου, με την προϋπόθεση ότι η συνολική δαπάνη, δεν θα υπερβαίνει το αντίτιμο του εισιτηρίου της 1ης θέσης.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ε. Δόκιμοι Έφεδροι Αξιωματικοί και Ανθυπασπιστές, 1η θέση σιδηροδρόμου, 2η θέση πλοίου ή τουριστική θέση αεροπλάνου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">στ. Μόνιμοι Υπαξιωματικοί και εξομοιούμενοι με αυτούς, 2η θέση σιδηροδρόμου, 2η θέση πλοίου ή τουριστική θέση αεροπλάνου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ζ. Μαθητές των Στρατιωτικών Σχολών Μονίμων Αξιωματικών και Αξιωματικών Α/Ν, 1 η θέση σιδηροδρόμου, 1η θέση πλοίου ή τουριστική θέση αεροπλάνου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">η. Μαθητές των Στρατιωτικών Σχολών Εφέδρων Αξιωματικών, 2η θέση σιδηροδρόμου, 2η θέση πλοίου ή τουριστική θέση αεροπλάνου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">θ. Μαθητές Στρατιωτικών Σχολών Μονίμων Υπαξιωματικών, 2η θέση σιδηροδρόμου, 2η θέση πλοίου, ή τουριστική θέση αεροπλάνου, όταν τούτο υπαγορεύεται από υπηρεσιακές ανάγκες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ι. Έφεδροι και Κληρωτοί Οπλίτες, 2η θέση σιδηροδρόμου ή 3η θέση πλοίου, σε έλλειψη δε αυτής 2η θέση πλοίου. Σε περίπτωση μετακινήσεων Εφέδρων και Κληρωτών Οπλιτών από και προς την νησιωτική χώρα, για κάλυψη εξαιρετικών υπηρεσιακών αναγκών, καθώς και στις περιπτώσεις, που τα ακτοπλοϊκά μέσα δεν εξυπηρετούν, επιτρέπεται η χρησιμοποίηση τουριστικής θέσης αεροπλάνου, κατόπιν έγκρισης του οικείου Γενικού Επιτελείου.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 10</span></strong><br /><strong><span style="font-family: arial,helvetica,sans-serif; font-size: 10pt;">ΜΙΚΡΟΔΑΠΑΝΕΣ ΤΑΞΕΙΔΙΟΥ</span></strong></p>
<p style="text-align: justify;"><span style="font-family: arial,helvetica,sans-serif; font-size: 10pt;">[καταργήθηκε με την παρ. 2 του άρθρου 9 του ν. 3833/2010 (Α΄ 40/15.3.2010)].</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 11</span></strong><br /><strong><span style="font-family: arial,helvetica,sans-serif; font-size: 10pt;">ΠΕΡΙΠΤΩΣΕΙΣ ΜΕΤΑΚΙΝΗΣΕΩΝ</span></strong></p>
<p style="text-align: justify;"><span style="font-family: arial,helvetica,sans-serif; font-size: 10pt;">1. Οδοιπορικά έξοδα εκτέλεσης υπηρεσίας δικαιολογούνται στις ακόλουθες περιπτώσεις:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Για εκτέλεση οποιασδήποτε υπηρεσίας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Για απόσπαση του Στρατιωτικού ή προσωρινή μεταστάθμευση της Μονάδας του, για χρονικό διάστημα μέχρι έξι (6) μήνες, όπως αυτό προσδιορίζεται στο άρθρο 5 παράγραφος 1β του παρόντος. Στην έννοια της μεταστάθμευσης Μονάδας, δεν εμπίπτει η μεθόρμιση πλοίων.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Για εκπαίδευση, μόνο για τις ημέρες ταξειδίου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">δ. Για εκπαιδευτικά ταξείδια.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ε. Για γυμνάσια και ασκήσεις γενικά.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">στ. Για είσοδο σε Νοσοκομείο και επάνοδο στη Μονάδα, που ανήκει ο στρατιωτικός μόνο για ημέρες του ταξειδίου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ζ. Για παραπομπές σε Υγειονομικές και λοιπές Επιτροπές ή γενικά για ιατρικές εξετάσεις.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">η. Για συμμετοχή σε διαγωνισμούς ή εξετάσεις γενικά ή αθλητικούς και λοιπούς αγώνες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">θ. Για εμφάνιση, ενώπιον οποιουδήποτε ποινικού Δικαστηρίου ή Ανακριτικής Αρχής ή Ανακριτικού Συμβουλίου, μαρτύρων και κατηγορουμένων. Οι τελευταίοι δικαιούνται πλήρη οδοιπορικά έξοδα, μόνο σε περίπτωση αθώωσης ή απαλλαγής, ενώ σε περίπτωση καταδίκης, δικαιολογούν μόνο τη δαπάνη εισιτηρίων.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Στην έννοια της αθώωσης ή απαλλαγής εμπίπτει και η περίπτωση κατά την οποία παύει οριστικά, σύμφωνα με τις σχετικές διατάξεις, η ποινική δίωξη κατά του κατηγορουμένου. Οι ημέρες προσωρινής κράτησης, δεν χαρακτηρίζονται ως ημέρες εκτός έδρας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ι. Για την μετακίνηση από την Μονάδα μέχρι την Αθήνα και αντίστροφα των στρατιωτικών από αποστέλλονται στο εξωτερικό, για ειδική αποστολή ή εκτέλεση υπηρεσίας ή εκπαίδευση, για χρονικό διάστημα μικρότερο των δώδεκα (12) μηνών.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ια. Για την μετάβαση στη περιοχή, όπου τοποθετούνται οι αποφυλακιζόμενοι στρατιωτικοί.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιβ. Για ανάκληση από κανονική άδεια ή διακοπή αναρρωτικής άδειας με πρωτοβουλία της υπηρεσίας, από τον τόπο διαμονής στο εσωτερικό, μέχρι τον τόπο παρουσίασης και τυχόν επιστροφής στον τόπο που θα διανυθεί το υπόλοιπο της άδειας, μόνο για τις ημέρες ταξειδίου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιγ. Για απόλυση από τις τάξεις των Ενόπλων Δυνάμεων, Εφέδρων Αξιωματικών και Οπλιτών κανονικής ή παρατεταμένης θητείας και μόνο για την καταβολή του αντιτίμου των εισιτηρίων, στην περίπτωση που δεν χορηγήθηκαν Καταστάσεις Επιβίβασης.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιδ. Για ανάκληση για χρονικό διάστημα μικρότερο των έξι (6) μηνών, των Εφέδρων γενικά Αξιωματικών, των Αξιωματικών εξ Απονομής των Εφέδρων Ανθυπασπιστών και των Εφέδρων Υπαξιωματικών με αποδοχές μονίμου και μόνο κατά τις ημέρες μετάβασης και επιστροφής.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιε. Για πρόσκληση λόγω εκπαίδευσης, οποιαδήποτε χρονικής διάρκειας, Εφέδρων (εξ Εφέδρων) Αξιωματικών, Αξιωματικών εξ Απονομής και Εφέδρων Οπλιτών, δικαιολογείται μόνο το αντίτιμο των εισιτηρίων μετάβασης και επιστροφής, στην περίπτωση που δεν χορηγήθηκαν Καταστάσεις Επιβίβασης.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 12</span></strong><br /><strong><span style="font-family: arial,helvetica,sans-serif; font-size: 10pt;">ΕΚΔΟΣΗ ΔΙΑΤΑΓΩΝ ΚΙΝΗΣΕΩΝ</span></strong></p>
<p style="text-align: justify;"><span style="font-family: arial,helvetica,sans-serif; font-size: 10pt;">Δικαίωμα έκδοσης Διαταγής κίνησης των στρατιωτικών για εκτέλεση υπηρεσίας έχουν:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Για όλη τη χώρα:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(1) Ο Υπουργός Εθνικής Άμυνας ή ο Υφυπουργός Εθνικής Άμυνας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(2) Ο Αρχηγός του ΓΕΕΘΑ και οι Αρχηγοί των ΓΕ των Κλάδων, σε περίπτωση δε κωλύματος, οι νόμιμοι αναπληρωτές τους.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(3) Οι Υπαρχηγοί ΓΕΕΘΑ, ΓΕΣ, ΓΕΝ και ΓΕΑ, σε περίπτωση δε κωλύματος οι νόμιμοι αναπληρωτές τους.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(4) Οι Διευθυντές Β' Κλάδου ΓΕΕΘΑ, ΓΕΣ, ΓΕΝ και ΓΕΑ.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(5) Οι Γενικοί Επιθεωρητές Στρατού Ξηράς - Ναυτικού και Αεροπορίας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Μέσα στην περιοχή δικαιοδοσίας τους, οι Διοικητές Στρατιάς, Σωμάτων Στρατού, Μεραρχιών, Ταξιαρχιών και ισοτίμων Σχηματισμών του Ναυτικού και Αεροπορίας. Αυτοί μπορούν να εγκρίνουν και κινήσεις εκτός της περιοχής της δικαιοδοσίας τους, στις ακόλουθες περιπτώσεις:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(1) Για είσοδο σε Νοσοκομείο, και παραπομπή σε Υγειονομικές Επιτροπές, σύμφωνα με τις ισχύουσες διατάξεις.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(2) Για εκπαίδευση ή παρακολούθηση μαθημάτων στο εσωτερικό, σύμφωνα με τις ισχύουσες διατάξεις.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(3) Για συνοδεία Οπλιτών που μετακινούνται ομαδικά, κατά τις ειδικές, στην περίπτωση αυτή, διατάξεις.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(4) Για συνοδεία υλικού της Στρατιωτικής Υπηρεσίας, όταν αυτή προβλέπεται από ειδική κατά περίπτωση διάταξη.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(5) Για εμφάνιση των κατηγορουμένων και των μαρτύρων ενώπιον οποιουδήποτε ποινικού Δικαστηρίου ή Ανακριτικής Αρχής ή Ανακριτικού Συμβουλίου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(6) Για συμμετοχή σε εκπαιδευτικά ταξείδια και σε ασκήσεις γενικά, που διατάσσονται από τα ΓΕ των Κλάδων.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(7) Για συμμετοχή σε διαγωνισμούς ή εξετάσεις, που διατάσσονται από τα ΓΕ των Κλάδων.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(8) Για συμμετοχή ως μελών Υπηρεσιακών Συμβουλίων ή Στρατοδικείων, κατά τις ισχύουσες διαταγές των ΓΕ των Κλάδων.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(9) Για εκτέλεση οποιασδήποτε δικαιολογημένης έκτακτης ή ειδικής υπηρεσίας, που περιλαμβάνεται στην καθόλου αρμοδιότητα των παραπάνω Σχηματισμών.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Οι Διοικητές ή Διευθυντές των απομακρυσμένων από τους Σχηματισμούς ή τις Διοικήσεις, στις οποίες υπάγονται, ανεξαρτήτων Μονάδων και Υπηρεσιών, για το στρατιωτικό προσωπικό, στις εξής περιπτώσεις:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(1) Για έκτακτη είσοδο σε Νοσοκομείο.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(2) Για εμφάνιση ενώπιον ποινικών Δικαστηρίων ή Ανακριτικών Αρχών ή Ανακριτικών Συμβουλίων, των κατηγορουμένων και των μαρτύρων. Στις παραπάνω περιπτώσεις η έγκριση της Ανώτερης Αρχής, θα παρέχεται εκ των υστέρων, με βάση συγκεντρωτικές και αιτιολογημένες κατά περίπτωση, αναφορές, που θα υποβάλλονται από τη Μονάδα ή Υπηρεσία, στο τέλος κάθε μήνα, για τις μετακινήσεις που πραγματοποιήθηκαν μέσα στο ίδιο μήνα.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 13</span></strong><br /><strong><span style="font-family: arial,helvetica,sans-serif; font-size: 10pt;">ΟΡΙΑ ΗΜΕΡΩΝ ΕΚΤΟΣ ΕΔΡΑΣ</span></strong></p>
<p style="text-align: justify;"><span style="font-family: arial,helvetica,sans-serif; font-size: 10pt;">1. Το ανώτατο όριο ημερών εκτός έδρας, για το οποίο μπορεί να δικαιολογηθεί αποζημίωση κατά μήνα στο κινούμενο, για εκτέλεση υπηρεσίας στρατιωτικό προσωπικό, λόγω θέσης και βαθμού, καθορίζεται ως εξής:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Στρατηγοί, Ναύαρχοι και Πτέραρχοι, καθώς και οι Αρχηγοί των Γενικών Επιτελείων των Κλάδων μέχρι δώδεκα (12) ημέρες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Αντιστράτηγοι, Αντιναύαρχοι και Αντιπτέραρχοι, μέχρι δέκα (10) ημέρες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Υπαρχηγοί ΓΕΝ, ΓΕΑ, Υποστράτηγοι και Ταξίαρχοι, Διευθυντές Όπλων, Σωμάτων, Κλάδων, Επιτελικών Γραφείων, Επιτελικών Διευθύνσεων και λοιπών Διευθύνσεων των Γενικών Επιτελείων, καθώς και οι Διοικητές Σχηματισμών, που εξομοιούνται με Μεραρχία, και ισοτίμων Σχηματισμών του Ναυτικού και Αεροπορίας, μέχρι οκτώ (8) ημέρες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">δ. Υποδιοικητές Μεραρχιών και Διοικητές Ταξιαρχιών και ισοτίμων Σχηματισμών του Ναυτικού και Αεροπορίας, μέχρι έξι (6) ημέρες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ε. Επιτελείς Γενικών Επιτελείων, Στρατιάς, Σωμάτων Στρατού και ισοτίμων Σχηματισμών του Ναυτικού και Αεροπορίας, μέχρι (6) ημέρες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">στ. Επιτελάρχες Μεραρχιών και ισοτίμων Σχηματισμών των ΕΔ, καθώς και Υποδιοικητές Ταξιαρχιών και ισοτίμων Σχηματισμών των ΕΔ, μέχρι πέντε (5) ημέρες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ζ. Αξιωματικοί Ασφαλείας και πληροφοριών, μέχρι έξι (6) ημέρες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">η. Αξιωματικοί που ενεργούν οικονομικές επιθεωρήσεις ή ελέγχους μέχρι οκτώ (8) ημέρες ή αθροιστικά ενενήντα έξι (96) ημέρες για κάθε έτος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">θ. Αξιωματικοί και Δόκιμοι Έφεδροι Αξιωματικοί Οδοντίατροι Μεραρχιών, μέχρι έξι (6) ημέρες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ι. Αξιωματικοί, Ανθυπασπιστές και Υπαξιωματικοί Τεχνικού, που ενεργούν επιθεωρήσεις τεχνικού υλικού, Αξιωματικοί και Ανθυπασπιστές Υλικού Πολέμου, που ενεργούν επιθεωρήσεις πυρομαχικών και Αξιωματικοί, Ανθυπασπιστές και Δόκιμοι Έφεδροι Αξιωματικοί Μηχανικού, που επιβλέπουν την εκτέλεση έργων ή είναι μέλη επιτροπών παραλαβής έργων, μέχρι έξι (6) ημέρες ή αθροιστικά εβδομήντα δύο (72) ημέρες για κάθε έτος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ια. Αξιωματικοί και Ανθυπασπιστές που συνοδεύουν Ανώτατους Αξιωματικούς κατά τις επιθεωρήσεις τους ή για συμμετοχή σε Ανώτατα Στρατιωτικά Συμβούλια και Συμβούλια κρίσεων, μέχρι τον αριθμό ημερών τις οποίες δικαιολογούν οι Ανώτατοι Αξιωματικοί που αυτοί συνοδεύουν.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιβ. Αξιωματικοί, Ανθυπασπιστές και Υπαξιωματικοί συνοδοί υλικού και οπλιτών, μέχρι έξι (6) ημέρες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιγ. Αξιωματικοί Διερμηνείς, που συνοδεύουν ξένες αποστολές, μέχρι οκτώ (8) ημέρες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιδ. Αξιωματικοί, Στρατιωτικοί Ιερείς μέχρι οκτώ (8) ημέρες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιε. Αξιωματικοί, Ανθυπασπιστές και Οπλίτες συνεργείων περισυλλογής και εξουδετέρωσης βομβών και ναρκών, μέχρι οκτώ (8) ημέρες ή αθροιστικά ενενήντα έξι (96) ημέρες κάθε έτος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιστ. Αξιωματικοί, Ανθυπασπιστές και Υπαξιωματικοί Επισκευαστικών Μονάδων, μέχρι πέντε (5) ημέρες ή αθροιστικά εξήντα (60) ημέρες για κάθε έτος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιζ. Πληρώματα αεροσκαφών, μέχρι οκτώ (8) ημέρες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιη. Αξιωματικοί, Ανθυπασπιστές και Υπαξιωματικοί κινητών ομάδων ενσύρματου υλικού, ηλεκτρονικών, εφοδιασμού και επιθεωρήσεων εγκαταστάσεων καυσίμων, μέχρι έξι (6) ημέρες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιθ. Οι Διοικητές ή Διευθυντές Μετεωρολογικής Υπηρεσίας, της Διοίκησης Αγωγού Καυσίμων, και της μοίρας Ηλεκτρονικών Εφαρμογών της Πολεμικής Αεροπορίας, μέχρι οκτώ (8) ημέρες. Οι Αξιωματικοί Ανθυπασπιστές και μόνιμοι Υπαξιωματικοί των παραπάνω Μονάδων και Υπηρεσιών μέχρι έξι (6) ημέρες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">κ. Αξιωματικοί και Ανθυπασπιστές του Τάγματος Σιδηροδρόμων και Ταγμάτων Προκάλυψης, μέχρι πέντε (5) ημέρες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">κα. Αξιωματικοί, Ανθυπασπιστές και Υπαξιωματικοί της Διεύθυνσης Φάρων και της Υδρογραφικής Υπηρεσίας, μέχρι πέντε (5) ημέρες ή αθροιστικά εξήντα ημέρες (60) για κάθε έτος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">κβ. Όλοι οι μη ειδικά αναφερόμενοι στρατιωτικοί μέχρι τέσσερις (4) ημέρες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">2. Σε εξαιρετικές περιπτώσεις επιτρέπεται η έγκριση ημερών εκτός έδρας επί πλέον των καθοριζομένων, λόγω θέσης και βαθμού κατόπιν ειδικών Διαταγών του Υπαρχηγού ΓΕΕΘΑ ή των Αρχηγών των Γενικών Επιτελείων των Κλάδων κατά περίπτωση.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">3. Ειδικές Περιπτώσεις</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Το στρατιωτικό προσωπικό του Ακτινοδιαγνωστικού Εργαστηρίου Νοσημάτων εκ Φυματιώσεως (ΑΚΕΝΕΦ), δικαιούται μέχρι εκατόν είκοσι (120) ημέρες, για κάθε έτος, με περιορισμό της ημερήσιας αποζημίωσης στα δύο τρίτα (2/3) της κανονικής.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Οι Αξιωματικοί των μικτών Επιτροπών των Συμβουλίων Επιλογής οπλιτών (που μεταβαίνουν στα Κέντρα Εκπαίδευσης Νεοσυλλέκτων) των Επιτροπών Ταξινόμησης Κτηνών, Προμήθειας Νομής και Καυσοξύλων, δικαιούνται μέχρι είκοσι τέσσερις (24) ημέρες, για κάθε έτος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Το διοικητικό προσωπικό και οι Αξιωματικοί εκπαιδευτές της ΣΕΘΑ και Ανωτέρων Σχολών Πολέμου, δικαιούνται μέχρι εξήντα (60) ημέρες, για κάθε έτος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">δ. Οι εκπαιδευόμενοι στη ΣΕΘΑ στρατιωτικοί, δικαιούνται μέχρι πενήντα (50) ημέρες για όλο τον χρόνο εκπαίδευσης τους.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ε. Οι εκπαιδευόμενοι στις Ανώτερες Σχολές Πολέμου, δικαιούνται μέχρι τριάντα έξι (36) ημέρες, για όλο το χρόνο εκπαίδευσής τους.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">στ. Οι Αξιωματικοί, Ανθυπασπιστές και Μόνιμοι ή Εθελοντές Οπλίτες της Διμοιρίας Συντήρησης Υλικού Επιστράτευσης (ΔΣΥΕ) δικαιούνται μέχρι δέκα (10) ημέρες το μήνα.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ζ. Οι Αξιωματικοί και Μόνιμοι ή Εθελοντές Οπλίτες της Μοίρας Κτηματογράφησης του Ταμείου Εθνικής 'μυνας, δικαιούνται κατά την εκτέλεση τοπογραφικών εργασιών, όλες τις πραγματοποιούμενες ημέρες εκτός έδρας, με περιορισμό της ημερησίας αποζημίωσης, στα δύο τρίτα (2/3) της κανονικής.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">η. Οι Στρατιωτικοί που τελούν σε απόσπαση ή των οποίων η Μονάδα τελεί σε μεταστάθμευση μέχρι έξι (6 ) μήνες, δικαιούνται ημερήσια αποζημίωση για όλες τις ημέρες απόσπασης ή μεταστάθμευσης, το δε ύψος αυτής, καθορίζεται κάθε φορά από το οικείο Γενικό Επιτελείο και δεν μπορεί να υπερβαίνει τα δύο τρίτα (2/3) της κανονικής.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Μεταστάθμευση θεωρείται και ο κατάπλους πλοίων από την έδρα τους, σε Ναύσταθμους, για χρονική περίοδο επισκευής πενήντα (50) ημερών και άνω και μέχρι (6) μηνών.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">θ. Το Στρατιωτικό προσωπικό που υπηρετεί ή είναι από σπασμένο στο Νομό Έβρου και στα παραμεθόρια νησιά του Αιγαίου (πλην Κρήτης) ως και το Στρατιωτικό Προσωπικό της Πολεμικής Αεροπορίας, που υπηρετεί ή τυγχάνει αποσπασμένο στα νησιά Σκύρο, Μύκονο και Θήρα, δικαιούται τέσσερις (4) ημέρες αποζημίωση εκτός έδρας τον μήνα, για εκτέλεση υπηρεσίας, πλέον των δικαιουμένων λόγω θέσης και βαθμού, σύμφωνα με τις διατάξεις του άρθρου αυτού.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">4. Δεν υπόκεινται στους παραπάνω περιορισμούς και λαμβάνουν αποζημίωση για όλες τις μέρες εκτός έδρας, οι στρατιωτικοί που μετακινούνται για:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Συμμετοχή σε ανώτατα Στρατιωτικά Συμβούλια και Συμβούλια Κρίσεως.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Συμμετοχή σε Στρατοδικεία (Πρόεδροι, Στρατοδίκες, Επίτροποι) ή για εμφάνιση ενώπιον οποιουδήποτε ποινικού Δικαστηρίου ή ανακριτικής Αρχής ή Ανακριτικού Συμβουλίου (μάρτυρες - κατηγορούμενοι).</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Συμμετοχή σε διαγωνισμούς ή εξετάσεις κάθε μορφής ή αθλητικούς και λοιπούς αγώνες.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">δ. Παραπομπή σε Υγειονομικές ή άλλες Επιτροπές ή γενικά για ιατρικές εξετάσεις.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ε. Συνοδεία αμαξοστοιχιών ή και καταδίκων.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">στ. Παροχή βοήθειας ή προστασίας σε περίπτωση εκτάκτων αναγκών, όπως επιδημιών, ασθενειών σεισμών, πλημμυρών, πυρκαϊών, καταστροφών κ.λ.π.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ζ. Αεροψεκασμούς που πραγματοποιεί η 359 Μονάδα Αεροπορικής Εξυπηρέτησης Δημοσίων Υπηρεσιών (ΜΑΕΔΥ), για λογαριασμό του Υπουργείου Γεωργίας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">η. Εκτέλεση τοπογραφικών εργασιών από τη ΓΥΣ.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">θ. Φρούρηση εκλογικών τμημάτων.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ια. Λήψη μέτρων ασφαλείας και τάξης, στα οποία πράξεων.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιβ. Είσοδο σε νοσοκομείο και μόνο για τις ημέρες ταξειδίου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιγ. Εκπαίδευση μόνο για τις ημέρες ταξειδίου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιδ. Συμμετοχή σε προγραμματισμένες από τα Γενικά Επιτελεία Ασκήσεις με τους περιορισμούς σε ότι αφορά το ύψος της ημερήσιας αποζημίωσης της παραγράφου 2 του άρθρου 8 του παρόντος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιε. Συνοδεία του Προέδρου της Δημοκρατίας, Υπουργού και Υφυπουργών Εθνικής Άμυνας, από τους Υπασπιστές τους.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιστ. Εκτέλεση υπηρεσίας αρμοδιότητάς τους, των στρατιωτικών μελών των Διοικητικών Δικαστηρίων Στρατιωτικών Επιτάξεων, που κινούνται εκτός έδρας με διαταγή του οικείου Σχηματισμού.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ιζ. Εκτέλεση υδρογραφικών εργασιών εκτός έδρας, από το στρατιωτικό προσωπικό της Υδρογραφικής Υπηρεσίας του Πολεμικού Ναυτικού, για κάθε διανυκτέρευση που πραγματοποιείται για υπηρεσιακούς λόγους, εκτός του πλοίου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">5. Εξαιρούνται από τις διατάξεις του παρόντος άρθρου σε ότι αφορά τα όρια των ημερών εκτός έδρας κατά μήνα, το στρατιωτικό προσωπικό που υπηρετεί στο Τάγμα Εκκαθάρισης Ναρκοπεδίων Ξηράς (ΤΕΝΞ), στην Εθνική Υπηρεσία Πληροφοριών (ΕΥΠ), ως και εκείνο που κινείται για έργα οχύρωσης και που παίρνουν αποζημίωση εκτός έδρας, με βάση ειδικές νομοθετικές διατάξεις.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 14</span></strong><br /><strong><span style="font-family: arial,helvetica,sans-serif; font-size: 10pt;">ΔΙΚΑΙΟΛΟΓΗΣΗ ΟΔΟΙΠΟΡΙΚΩΝ ΕΞΟΔΩΝ ΤΡΟΠΟΣ ΚΑΤΑΛΟΓΙΣΜΟΥ</span></strong></p>
<p style="text-align: center;"><span style="font-family: arial,helvetica,sans-serif; font-size: 10pt;">ΚΕΦΑΛΑΙΟ Δ</span><br /><span style="font-family: arial,helvetica,sans-serif; font-size: 10pt;">ΕΙΔΙΚΕΣ ΔΙΑΤΑΞΕΙΣ</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">1. Τα οδοιπορικά έξοδα μετάθεσης, δικαιολογούνται με υπόμνημα, που συντάσσεται σε δύο αντίτυπα, υπογράφεται από το δικαιούχο και περιλαμβάνει τα στοιχεία του στρατιωτικού, τη Διαταγή μετάθεσής του, την ημερομηνία χορήγησης του Φύλλου Πορείας (ΦΠ), τη Μονάδα που χορήγησε το ΦΠ, την κίνηση που έγινε, (τόποι αναχώρησης και προορισμού), καθώς και τα δικαιούμενα ποσά με βάση τους συντελεστές υπολογισμού.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Το υπόμνημα αυτό συνοδεύεται από τα εξής δικαιολογητικά:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Πρωτότυπο ΦΠ, που εκδόθηκε νομότυπα και στο οποίο αναγράφονται ονομαστικά και τα μετακινούμενα μέλη της οικογενείας. Για τις οικογένειες που μετακινούνται μόνες τους θα εκδίδεται βεβαίωση του Φρουραρχείου του τόπου διαμονής τους ύστερα από αίτηση του στρατιωτικού ή και μέλους της οικογένειάς του, για την περίπτωση της παρ. 2β του άρθρου 5 του παρόντος. Τα ΦΠ των αποστρατευόμενων στρατιωτικών, χορηγούνται από τις Μονάδες που υπηρετούσαν κατά το χρόνο αποστρατείας τους, ύστερα από έγκριση του οικείου Σχηματισμού, που εκδίδεται με βάση υπεύθυνη δήλωση (Ν. 1599/86) των στρατιωτικών για το τόπο της οριστικής τους εγκατάστασης, που πρέπει να διαρκέσει τουλάχιστον ένα έτος και να βεβαιώνεται με την προϋπόθεση προσκόμισης των παρακάτω συμπληρωματικών δικαιολογητικών:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(1) Επικυρωμένο από την εφορία, Φ/Α του Ε9, όπου αποδεικνύεται η ύπαρξη ιδιόκτητης οικίας του μετακινούμενου ή του(της) συζύγου, στον τόπο της οριστικής διαμονής. Σε περίπτωση μη ιδιοκατοίκησης, αλλά ενοικίασης οικίας, τότε προσκομίζεται Φ/Α του συμβολαίου, επικυρωμένο επίσης από την εφορία.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(2) Επικυρωμένο Φ/Α λογαριασμού ή συμβολαίου παρόχου ηλεκτρικής ενέργειας στο όνομα του στρατιωτικού ή της συζύγου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Πρωτότυπο Φύλλο Μετάβασης, που επέχει θέσει ΦΠ, για τους στρατιωτικούς που εκπαιδεύονται σε Σχολές ή Κέντρα εκπαίδευσης ή για αυτούς που υπηρετούν σε αυτά σαν εκπαιδευτές και είναι αποσπασμένοι από άλλες Μονάδες και που μετατίθενται στη συνέχεια, στην αυτή ή άλλη μονάδα της ίδιας περιοχής, στην οποία εδρεύει η Σχολή ή το Κέντρο Εκπαίδευσης.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Υπεύθυνη δήλωση του στρατιωτικού που θα βεβαιώνεται η μετακίνηση αυτού και της οικογένειάς του.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Η υπεύθυνη δήλωση θα περιλαμβάνει και τα ακόλουθα στοιχεία:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(1) Το επάγγελμα του (της) συζύγου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(2) Την ηλικία των παιδιών.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(3) Τις περιπτώσεις σωματικής ή πνευματικής ανικανότητας των παιδιών ή αδελφών που προστατεύονται, ανεξάρτητα από ηλικία.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">Την συνοίκηση και την συντήρηση των μελών της πατρικής οικογένειας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">δ. Βεβαίωση φοίτησης της οικείας Σχολής, για τα παιδιά που σπουδάζουν και είναι μεγαλύτερα των 18 ετών.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ε. Αντίγραφο της Διαταγής μετάθεσης ή σε περίπτωση που αυτή είναι απόρρητη, βεβαίωση της Υπηρεσίας, στην οποία θα αναγράφονται όλα τα στοιχεία αυτής που είναι απαραίτητα για τον προσδιορισμό των δικαιωμάτων και τον έλεγχο των δικαιολογητικών.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">στ. Επιπλέον και τα εξής κατά περίπτωση δικαιολογητικά:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(1) Αντίγραφο του υπομνήματος οδοιπορικών εξόδων που δικαιολόγησε ο στρατιωτικός κατά την κίνησή του χωριστά από την οικογένεια στην περίπτωση μετάκλησης αυτής.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(2) Βεβαίωση της αρμόδιας Υπηρεσίας της εργαζομένης συζύγου ότι δεν καταβλήθηκαν οδοιπορικά έξοδα για την κίνηση της, σύμφωνα με την διάταξη της παραγρ. 4 του άρθρου 4 του παρόντος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(3) Το πρωτότυπο Φύλλο Πορείας του άλλου των συζύγων όταν και οι δύο σύζυγοι είναι στρατιωτικοί και δικαιολογεί οδοιπορικά έξοδα μετάθεσης, ο ένας από αυτούς σύμφωνα με την διάταξη της παραγρ. 5 του άρθρου 4 του παρόντος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(4) Αντίγραφο Φύλλου Πορείας του άλλου των συζύγων όταν και οι δύο σύζυγοι είναι στρατιωτικοί, για την δικαιολόγηση οδοιπορικών εξόδων μετάθεσης εγγάμου από τον μετακινούμενό στρατιωτικό με την οικογένεια, σύμφωνα με τις διατάξεις των παραγρ. 6 και 7 του άρθρου 4 του παρόντος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(5) Αντίγραφο της Διαταγής του οικείου Σχηματισμού για την μετάκληση της οικογενείας, σύμφωνα με την διάταξη της παρ. 2β του άρθρου 5 του παρόντος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(6) Βεβαίωση της Γραμματείας του Αρμοδίου Δικαστηρίου, περί του ύψους της επιβληθείσης ποινής, για την δικαιολόγηση οδοιπορικών εξόδων σύμφωνα με την διάταξη της παραγρ. 13 του άρθρου 5 του παρόντος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">2. Τα οδοιπορικά έξοδα εκτέλεσης υπηρεσίας, δικαιολογούνται με ατομικό κατά μετακινούμενο ή συγκεντρωτικό κατά μετακίνηση, υπόμνημα οδοιπορικών εξόδων στο οποίο αναγράφονται τα ίδια για την μετάθεση στοιχεία και επισυνάπτονται τα εξής δικαιολογητικά:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Πρωτότυπο Φύλλο Πορείας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Αντίγραφο Διαταγής κίνησης ή σε περίπτωση που αυτή είναι απόρρητη, βεβαίωση της Υπηρεσίας, στην οποία θα αναγράφονται όλα τα στοιχεία αυτής, που είναι απαραίτητα, για τον προσδιορισμό των δικαιωμάτων και τον έλεγχο των δικαιολογητικών.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. Αποδείξεις εισιτηρίων ή υπεύθυνη δήλωση αυτών που κινήθηκαν με ιδιόκτητο όχημα ιδιωτικής χρήσης, στην οποία θα αναφέρεται και η χιλιομετρική απόσταση.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">δ. Επί πλέον και τα εξής, κατά περίπτωση δικαιολογητικά:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(1) Βεβαίωση του οικείου συγκοινωνιακού μέσου, περί του ύψους της τιμής του εισιτηρίου της διαδρομής που κινήθηκε ο στρατιωτικός με ιδιόκτητο ιδιωτικής χρήσεως όχημα, σύμφωνα με την διάταξη της παραγράφου 4 του άρθρου 9 του παρόντος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(2) Βεβαίωση του οικείου συγκοινωνιακού μέσου περί της τιμής των εισιτηρίων για την δικαιολόγηση των μικροδαπανών ταξειδίου σύμφωνα με την διάταξη της παραγρ. 3 του άρθρου 10 του παρόντος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">3. Τα οδοιπορικά έξοδα των Στρατιωτικών δύνανται να προελέγχονται από τις Διευθύνσεις Οικονομικού, των Σχηματισμών ή από τις υπηρεσίες Εκκαθάρισης Οριστικών Εξόδων πριν καταλογισθούν στα οριστικά έξοδα των Μονάδων.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 15</span></strong><br /><strong><span style="font-family: arial,helvetica,sans-serif; font-size: 10pt;">ΦΥΛΛΑ ΠΟΡΕΙΑΣ (Φ.Π.)</span></strong></p>
<p style="text-align: justify;"><span style="font-family: arial,helvetica,sans-serif; font-size: 10pt;">1. Τα Φ.Π. εκδίδονται από την Στρατιωτική Αρχή που υπηρετεί ο Στρατιωτικός. Τα Φ.Π. των ανακαλουμένων στην ενέργεια στρατιωτικών εκδίδονται από τα κατά τόπους Φρουραρχεία, σε έλλειψη δε αυτών από την πλησιέστερη Αστυνομική Αρχή.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">2. Το Φ.Π. συντάσσεται, κατά τα προβλεπόμενα στον οικείο κατά Κλάδο Κανονισμό ή Εγχειρίδιο.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">3. Τα Φ.Π. των στρατιωτικών, που μετατίθενται και οι βεβαιώσεις που εκδίδονται από τα Φρουραρχεία, για την κίνηση των οικογενειών τους, δεν χρειάζονται θεώρηση, όπως και τα Φ.Π. για εκτέλεση υπηρεσίας εφόσον με την εγκριτική Διαταγή , καθορίζεται και το ανώτατο όριο ημερών εκτός έδρας που μπορεί να πραγματοποιήσει ο στρατιωτικός. Οι τελικά πραγματοποιούμενες ημέρες, βεβαιώνονται από τους ίδιους τους στρατιωτικούς με υπεύθυνη δήλωσή τους επί του σώματος του Φ.Π. εκτός από τις περιπτώσεις που καθορίζονται ρητά από τις διατάξεις του παρόντος.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">4. Οι αποστρατευόμενοι στρατιωτικοί υποχρεούνται σε θεώρηση των Φ. Π. από το Φρουραρχείο της μόνιμης διαμονής τους.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">5. Στρατιωτικοί που κινούνται για εκτέλεση υπηρεσίας και υποχρεούνται, για λόγους ανωτέρας βίας, να διακόψουν την κίνησή τους πέραν του 24ώρου, υποχρεούνται σε ειδική θεώρηση του Φ.Π. από τις κατά περίπτωση αρμόδιες Αρχές.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">6. Η έγκριση των ημερών εκτός έδρας, σε περιπτώσεις που αυτές δεν καθορίζονται με την αρχική Διαταγή, θα γίνεται με νεώτερη Διαταγή που θα εκδίδεται εκ των υστέρων, μετά από αίτηση του δικαιούχου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">7. Στις περιπτώσεις εισόδου σε Νοσοκομείο, παρουσίασης σε Δικαστικές ή Ανακριτικές Αρχές ή Ανακριτικά Συμβούλια, συμμετοχής σε Στρατοδικεία (Πρόεδροι, Στρατοδίκες, Επίτροποι, Μάρτυρες, Κατηγορούμενοι), συμμετοχή σε διαγωνισμούς αθλητικούς αγώνες κ.λπ., εφόσον με την διαταγή κίνησης δεν καθορίζονται οι ημέρες εκτός έδρας, για τον προσδιορισμό την ημερών, κατά τη διαδικασία της παραγράφου 6 του παρόντος άρθρου θα λαμβάνεται υπόψη και η σχετική βεβαίωση, για τις ημέρες απασχόλησης του στρατιωτικού ( έναρξη λήξη) που θα καταχωρείται στο Φ Π. από το Γραμματέα του Δικαστηρίου ή Νοσοκομείου ή της οικείας Επιτροπής η Υπασπιστή Σχολής κ.λ.π.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">8. Στις περιπτώσεις εκτέλεσης μακροχρόνιας υπηρεσίας όπως των μελών Επιτροπών Χορτονομής, ταξινόμησης κτηνών κ.λ.π. για τον προσδιορισμό των ημερών εκτός έδρας κατά τη διαδικασία της παραγράφου 6 παρόντος άρθρου, θα λαμβάνεται υπόψη και η βεβαίωση του Προέδρου της οικείας Επιτροπής, για τις πράγματι πραγματοποιηθείσες ημέρες εκτός έδρας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">9. εν απαιτείται χαρακτηρισμός επί του Φ.Π. των πραγματοποιουμένων ημερών εκτός έδρας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">10. Επιτρέπεται, σε περίπτωση απώλειας του Φ.Π., η έκδοση αντιγράφου αυτού από τον Σχηματισμό με βάση το πόρισμα ένορκης διοικητικής εξέτασης, που ενεργείται από την Μονάδα, στην οποία ανήκει ο στρατιωτικός. Το αντίγραφο του Φ.Π. θεωρείται, για τις ημέρες εκτός έδρας κανονικά, εφόσον τούτο απαιτείται και χαρτοσημαίνεται σύμφωνα με τις διατάξεις που ισχύουν. Κατά τη δικαιολόγηση των σχετικών οδοιπορικών εξόδων επισυνάπτεται απαραίτητα και η Διαταγή του Σχηματισμού με την οποία εγκρίθηκε η έκδοση του αντιγράφου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">11. Προκειμένου για τα Γενικά Επιτελεία των Κλάδων και τα Επιτελεία Σχηματισμών η αρμοδιότητα για την υπογραφή των Φ.Π μπορεί να μεταβιβάζεται σε κατώτερα Όργανα με Διαταγή των Αρχηγών των Γενικών Επιτελείων των Κλάδων.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 16</span></strong><br /><strong><span style="font-family: arial,helvetica,sans-serif; font-size: 10pt;">ΠΡΟΚΑΤΑΒΟΛΕΣ ΕΝΑΝΤΙ ΟΔΟΙΠΟΡΙΚΩΝ ΕΞΟΔΩΝ</span></strong></p>
<p style="text-align: justify;"><span style="font-family: arial,helvetica,sans-serif; font-size: 10pt;">Σε κάθε περίπτωση μετακίνησης στρατιωτικού, για την αντιμετώπιση των εξόδων μετάθεσης ή εκτέλεσης υπηρεσίας επιτρέπεται η χορήγηση προκαταβολής στον μετακινούμενο στρατιωτικό εις βάρος της Παγίας Προκαταβολής, ποσού μέχρι τα τρια τέταρτα (3/4) του δικαιουμένου, κατόπιν έγκρισης του Διοικητή της μονάδας, από την οποία μισθοδοτείται. Η προκαταβολή αυτή συμψηφίζεται κατά την εξόφληση των σχετικών δικαιωμάτων.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 17</span></strong><br /><strong><span style="font-family: arial,helvetica,sans-serif; font-size: 10pt;">ΚΡΑΤΗΣΕΙΣ</span></strong></p>
<p style="text-align: justify;"><span style="font-family: arial,helvetica,sans-serif; font-size: 10pt;">Τα οδοιπορικά έξοδα των στρατιωτικών υπόκεινται σε ποσοστό κράτησης, που ισχύει κάθε φορά, υπέρ των Ταμείων Αλληλοβοήθειας των Στρατιωτικών των Οικείων Κλάδων και υπολογίζεται ως εξής:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. Στα οδοιπορικά έξοδα μετάθεσης:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(1) Στα ποσά που προκύπτουν από τον πολλαπλασιασμό των συντελεστών βαθμού του στρατιωτικού και μελών της οικογένειάς του επί το βασικό ποσό των εξόδων μετακίνησης.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">(2) Στο ποσό των εξόδων εγκατάστασης</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. Στα οδοιπορικά έξοδα εκτέλεσης υπηρεσίας, μόνο στην αποζημίωση των ημερών εκτός έδρας.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 18</span></strong><br /><strong><span style="font-family: arial,helvetica,sans-serif; font-size: 10pt;">ΟΔΟΙΠΟΡΙΚΑ ΕΞΟΔΑ ΣΕ ΠΕΡΙΠΤΩΣΗ ΕΠΙΣΤΡΑΤΕΥΣΗΣ ΚΑΙ ΠΟΛΕΜΟΥ</span></strong></p>
<p style="text-align: justify;"><span style="font-family: arial,helvetica,sans-serif; font-size: 10pt;">1. Μόνιμοι στρατιωτικοί που μετακινούνται σε καιρό μερικής ή γενικής επιστράτευσης ή εμπόλεμης κατάστασης, κατά τις αναφερόμενες στο άρθρο 5 του παρόντος περιπτώσεις μετακίνησης δικαιούνται πλήρη οδοιπορικά έξοδα μετάθεσης, για τους ίδιους και για τις οικογένειές τους.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">2. Εάν οι παραπάνω στρατιωτικοί, μετατεθούν σε Μονάδες περιοχής επιχειρήσεων δικαιούνται οδοιπορικά έξοδα στρατιωτικού χωρίς οικογένεια. Η μετάκληση της οικογένειας του στρατιωτικού θα τελεί στην κρίση του Γενικού Επιτελείου, για την μετακίνηση της ή όχι.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">3. Η προβλεπόμενη από την παράγραφο 2α του άρθρου 5 του παρόντος, μετακίνηση των οικογενειών των στρατιωτικών στη ζώνη των μετόπισθεν και ανάκληση αυτών μετά το πέρας της επιστράτευσης ή της εμπόλεμης κατάστασης εγκρίνεται για μια μόνο φορά και πραγματοποιείται μόνο, κατόπιν Διαταγής του οικείου Γενικού Επιτελείου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">4. Στρατιωτικοί που μετακινούνται σε περίοδο μερικής ή γενικής επιστράτευσης ή εμπόλεμης κατάστασης, κατά τις αναφερόμενες στο άρθρο 11 του παρόντος περιπτώσεις μετακίνησης, δικαιούνται τα υπό του άρθρου 7 του παρόντος, καθοριζόμενα οδοιπορικά έξοδα εκτέλεσης υπηρεσίας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">5. Δεν δικαιούνται οδοιπορικά έξοδα, οι στρατιωτικοί που είναι μέλη οργανικών Τμημάτων και μετακινούνται μέσα στην ζώνη των "πρόσω" για εκτέλεση υπηρεσίας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">6. Έφεδροι γενικά Αξιωματικοί, Αξιωματικοί εξ Απονομής Ανθυπασπιστές και Υπαξιωματικοί, με αποδοχές μονίμου που καλούνται υπό τα όπλα, είτε λόγω επιστράτευσης ορισμένης περιοχής, είτε λόγω γενικής επιστράτευσης ή κήρυξης πολέμου, δικαιούνται οδοιπορικά έξοδα εκτέλεσης υπηρεσίας και μόνο για τις ημέρες ταξειδίου, τόσο για τη μετάβαση στην έδρα της Μονάδας τους όσο και κατά την αποστράτευσή τους στον τόπο επιστροφής τους.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">7. Οι παραπάνω έφεδροι στρατιωτικοί, δικαιούνται κατά τις ενδιάμεσες υπηρεσιακές μετακινήσεις τους, για οποιοδήποτε λόγο τα οδοιπορικά έξοδα που καθορίζονται στο άρθρο 7 του παρόντος, με εξαίρεση την περίπτωση της παραγράφου 5 του παρόντος άρθρου.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">8. Μετακινήσεις οικογενειών εφέδρων Αξιωματικών γενικά που καλούνται υπό τα όπλα σε περίπτωση επιστράτευσης ή πολέμου δεν εγκρίνονται εις βάρος του Δημοσίου.</span></p>
<p style="text-align: center;"><strong><span style="font-family: arial,helvetica,sans-serif; font-size: 10pt;">Άρθρο 19</span></strong><br /><strong><span style="font-family: arial,helvetica,sans-serif; font-size: 10pt;">ΙΣΧΥΣ ΠΔ - ΚΑΤΑΡΓΟΥΜΕΝΕΣ ΔΙΑΤΑΞΕΙΣ</span></strong></p>
<p style="text-align: justify;"><span style="font-family: arial,helvetica,sans-serif; font-size: 10pt;">1. Η ισχύς του παρόντος Προεδρικού Διατάγματος, αρχίζει από την πρώτη του επομένου μήνα μετά τη δημοσίευσή του στην Εφημερίδα της Κυβερνήσεως.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">2. Το παρόν καταργεί τα ακόλουθα Προεδρικά Διατάγματα και Υπουργικές Αποφάσεις, καθώς και κάθε άλλη γενική ή ειδική διάταξη που έρχεται σε αντίθεση ή ανάγεται σε θέματα που ρυθμίζονται με το Διάταγμα αυτό:</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">α. ΠΔ 8/74 "Περί Τροποποιήσεως Διατάξεων τινών της περί Οδοιπορικών Εξόδων Στρατιωτικού Προσωπικού Νομοθεσίας".</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">β. ΠΔ 481/74 Περί Αντικαταστάσεως του άρθρου 3 του υπ' αριθμ. 8/1974 ΠΔ "Περί Τροποποιήσεως Διατάξεων τινών της περί Οδοιπορικών Εξόδων Στρατιωτικού Προσωπικού Νομοθεσίας".</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">γ. ΠΔ 298/74 Περί Τροποποιήσεως Διατάξεων τινών της "Περί Οδοιπορικών Εξόδων Στρατιωτικού Προσωπικού Νομοθεσίας".</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">δ. ΠΔ 718/74 Περί Συμπληρώσεως του άρθρου 1 του υπ' αριθμ. 298/74 ΠΔ "Περί Τροποποιήσεως Διατάξεων της Περί Οδοιπορικών Εξόδων Στρατιωτικού Προσωπικού Νομοθεσίας".</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ε. ΠΔ 1087/77 "Περί Τροποποιήσεως Διατάξεων τινών της περί Οδοιπορικών Εξόδων Στρατιωτικού Προσωπικού Νομοθεσίας".</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">στ. ΒΔ 5/14-8-40 "Περί Καθορισμού Οδοιπορικών εξόδων και Αποζημιώσεων Στρατιωτικών εν Καιρώ Επιστρατεύσεως ή Πολέμου".</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">ζ. ΑΑ/ΕΓΚ/ΛΟΓ/440/37/484572/20 Ιουν 73 ΓΕΑ/Γ' ΚΛ/Δνση Έργων.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">η. Την με αριθμ. Φ. 5640/00/3/19-1-70 Απόφαση Υπουργού Εθνικής Άμυνας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">θ. Την Φ. 496/2/700685/Σ. 109/24-9-85 Απόφαση Υπουργού Εθνικής Άμυνας.</span></p>
<p style="text-align: justify;"><span style="font-family: arial,helvetica,sans-serif; font-size: 10pt;">3. Στον Υφυπουργό Εθνικής Άμυνας αναθέτουμε τη δημοσίευση και εκτέλεση του παρόντος Προεδρικού Διατάγματος.</span></p>
<p style="text-align: justify;">&nbsp;</p>